**DECRET xx/202x, de xx de xx, d'ordenació de les explotacions ramaderes**

L’article 116.1 de l’Estatut d’autonomia de Catalunya (EAC) atorga competències a la Generalitat en matèria d’agricultura i ramaderia, i estableix que correspon a la Generalitat la competència exclusiva en la regulació i el desenvolupament de l’agricultura, la ramaderia i el sector agroalimentari, i inclou a l'apartat d) la sanitat animal en els casos en què no tingui efectes sobre la salut humana.

Així mateix l’article 189 EAC determina la competència de la Generalitat de Catalunya en l’aplicació i l’execució del dret de la Unió Europea en l’àmbit de les seves competències.

La Llei de l’Estat 8/2003 de 24 d’abril, de sanitat animal, estableix l’ordenació sanitària de les explotacions ramaderes de manera general, cosa que requereix l’adopció de mesures concretes en funció dels diferents sectors productius. Així mateix, l’ordenació sanitària implica que s’han de regular també zootècnicament els sectors en funció de la seva activitat per tal d’ordenar la producció ramadera.

El Decret 40/2014, de 25 de març, d’ordenació de les explotacions ramaderes, és un dels elements clau en què s’ha sustentat l’evolució del sector productor en l’última dècada, a través d’aspectes com el desenvolupament de condicions estructurals, d’ubicació, de funcionament, d’identificació i registre, així com la incorporació de requisits mediambientals específics per a l’activitat. Des de l’any 2014, l’evolució dels reptes econòmics, socials i mediambientals de la producció ramadera, units a la necessitat d’adequar aquesta realitat a un sector en evolució constant, en línia amb l’evolució del marc legislatiu en matèria zootècnica, sanitària i ambiental, fan necessari actualitzar i revisar alguns dels aspectes de la normativa d’ordenació ramadera.

A Catalunya el sector de la ramaderia té un pes molt important sobre la producció final agrària i en l’economia en general del país ja que, a més, gran part de la producció ramadera i dels seus productes s’exporta fora del territori, i per aquesta raó és important disposar de normes d’ordenació que assegurin unes bones pràctiques de producció per donar garantia als mercats.

D'altra banda, a Catalunya una part important de les explotacions ramaderes del sector porcí i avícola tenen signats contractes d’integració, fet que implica que en l’elaboració del Decret s’hagi tingut en compte la regulació que d’aquests contractes fa la Llei 3/2017 de 15 de febrer del llibre VI del Codi Civil Català.

El Reglament (CE) núm. 852/2004 del Parlament Europeu i del Consell, de 29 d’abril de 2004, relatiu a la higiene dels productes alimentaris, i el Reglament (CE) núm. 853/2004 del Parlament Europeu i del Consell, de 29 d’abril de 2004, pel qual s’estableixen disposicions específiques d’higiene dels aliments d’origen animal, estableixen la necessitat de poder realitzar una correcta identificació tant de les explotacions ramaderes, com dels animals que s’hi puguin trobar per tal de poder efectuar una correcta traçabilitat dels productes, així com també estableixen disposicions específiques que han de complir els operadors primaris per garantir la higiene en la producció primària i obliguen a actualitzar les normes vigents per adaptar-les a aquests nous requeriments. Els requisits s’han englobat en aquesta norma de manera general i de manera específica en funció de l’espècie que s’allotja a la instal·lació.

En matèria de sanitat animal, cada cop es fa més necessari assegurar l’estatus sanitari de tota la cabanya ramadera. S’ha de tenir en compte la bioseguretat com una eina de protecció del conjunt del mercat. Aquesta prioritat es reflecteix amb la publicació del Reglament (UE) núm. 2016/429 del Parlament Europeu i del Consell, de 9 de març de 2016, relatiu a les malalties transmissibles dels animals i pel qual es modifiquen o es deroguen alguns actes en matèria de sanitat animal («Legislació sobre sanitat animal»). Té una especial rellevància l’establiment de condicions per a la preservació de la salut animal i la prevenció de malalties que afecten el bestiar, per a la qual cosa s’estableixen en aquest Decret condicions generals per a totes les explotacions, i en particular per a cada espècie en concret.

Aquesta nova regulació està orientada a millorar la producció ramadera i la qualitat dels processos productius, aplicant normes zootècniques, i d’higiene, per tal d’aconseguir un nivell elevat de seguretat dels aliments que es produeixen, així com l’aplicació de normes de benestar animal i de protecció i millora del medi ambient.

D’altra banda, combatre la resistència antibiòtica és una prioritat de la Unió Europea (UE), que ha establert una estratègia comuna enfront d’aquesta qüestió.

Mediambientalment, la producció ramadera pot tenir un impacte significatiu, especialment en relació amb la producció de nitrats i les emissions d’amoníac a l’atmosfera i, en menor mesura, pel seu potencial emissor de gasos d’efecte d’hivernacle. En particular, Catalunya ha d’incorporar compromisos de reducció d’amoníac i altres gasos contaminants com partícules i compostos orgànics volàtils. La creació del Registre General de Millors Tècniques Disponibles en Explotacions ramaderes, adscrit a la Direcció General d’Agricultura i Ramaderia del Departamnet d’Acció Climàtica, Alimentació i Agenda Rural, va en aquest sentit, perquè es crea amb l’objectiu de comptabilitzar, tant en cada explotació com de forma agregada, per a aquelles espècies per a les quals així es determini, els nivells d'emissions de gasos contaminants, així com les Millors Tècniques Disponibles utilitzades en cada explotació per a la reducció d'emissions

El Decret 47/2012, de 8 de maig, pel qual es regulen el Registre de transportistes i mitjans de transport d’animals vius i el Registre d’operadors comercials de bestiar, i se n’estableixen les normes d’autorització, inscripció i funcionament, preveu la creació d’un registre d’operadors comercials, on es troben instal·lacions que allotgen animals, a les quals s’ha d’aplicar la normativa pròpia d’ordenació en funció de l’espècie allotjada. Aquest registre s’inclou al Registre d’explotacions ramaderes d’aquest Decret ja que en qualsevol cas aquestes instal·lacions són considerades explotacions ramaderes i no s’han de considerar o regular en normatives diferents.

Així mateix, s’inclouen en l’ordenació les instal·lacions previstes al Reglament (CE) núm. 1255/97 del Consell, de 25 de juny de 1997, modificat pel Reglament (CE) n° 1/2005 del Consell, de 22 de desembre de 2004, relatiu a la protecció dels animals durant el transport i les operacions connexes sobre els criteris comunitaris que han de complir els llocs de control, ja que són instal·lacions on s’allotgen animals, encara que de manera temporal. Aquestes instal·lacions, així com les instal·lacions d’operadors comercials, requereixen el compliment de requisits sanitaris estrictes ja que per la seva activitat d’entrades i sortides d’animals poden representar un risc sanitari superior al de les explotacions ramaderes de producció i reproducció.

Per tal de regular també les activitats relacionades amb el sector ramader però que no disposen d’instal·lacions per allotjar animals, el Directori d’operadors en el sector de la ramaderia inclou els operadors l’activitat dels quals està relacionada amb la ramaderia; així doncs, s’hi troben activitats com ara la dels operadors comercials d’animals que no disposen d’instal·lacions per allotjar-los, les empreses integradores, els centres de distribució de material genètic i les Associació de ramaders, organització de cria i empreses privades de reproductors porcins híbrids. Aquesta nova regulació millora la gestió de la traçabilitat ja que s’inclouen totes sota la mateixa ordenació.

Atenent els criteris de simplificació i de reducció de normes es considera necessari, tal i com ja es va fer amb la publicació del Decret 40/2014, mantenir la unificació en una mateixa norma de tots els requisits que han de complir les explotacions ramaderes que exerceixin qualsevol activitat de producció o comercialització d’animals o de productes ramaders, incloses les que no allotgen animals. En aquest sentit el Decret recull annexos en els quals, i per a cadascuna de les espècies, s’estableixen els requisits mínims que s’han de complir.

D’altra banda, la Directiva 2006/123/CE del Parlament i del Consell, de 12 de desembre de 2006, relativa als serveis en el mercat interior, estableix les disposicions generals necessàries per facilitar l’exercici de la llibertat d’establiment dels prestadors de serveis i la lliure circulació de serveis, mantenint, alhora, un nivell elevat de qualitat en els serveis, amb l’objectiu principal d’estrènyer cada cop més els llaços entre els estats i els pobles d'Europa i de garantir el progrés econòmic i social mitjançant la creació d’un espai únic, sense fronteres interiors, en el qual resti garantida la lliure circulació dels serveis.

Amb aquesta finalitat, la Directiva 2006/123/CE del Parlament i del Consell, de 12 de desembre, estableix directrius per simplificar els procediments administratius, fomentar una bona qualitat dels serveis, promoure un marc regulador transparent, predictible i favorable per a l’activitat econòmica i impulsar la modernització de les administracions públiques per tal de respondre a les necessitats de les empreses i millorar la protecció dels drets de les persones consumidores i usuàries.

D’acord amb els principis de la Directiva citada en aquest Decret es clarifica el procediment d’autorització per a l’inici de l’activitat ramadera, eliminant els requeriments documentals innecessaris, establint un procediment clar i pautat i practicant d’ofici la inscripció en el Registre d’explotacions ramaderes. De la mateixa manera, en la mateixa línia de simplificació, per a aquelles explotacions ramaderes de petita capacitat, autoconsum, centres d’emmagatzematge de material genètic i les pastures, es preveu un règim de comunicació prèvia per a l’inici de l’activitat, i l’Administració efectuarà igualment la inscripció d’ofici en el Registre d’explotacions ramaderes.

Ja el Decret 40/2014 establia que el departament competent en matèria de ramaderia havia d’habilitar els mitjans necessaris per tal que els tràmits i procediments regulats es poguessin anar tramitant progressivament per via electrònica i no exigir la documentació prevista per aquest Decret si podia obtenir-la d’altres òrgans o administracions per mitjans telemàtics. D’ençà de la seva publicació, tots aquests objectius s’han assolit, però és necessari actualitzar-los i especificar-los en el redactat de la present norma.

Aquest Decret conté 5 disposicions addicionals, 4 disposicions transitòries, 1 disposició derogatòria i 2 disposicions finals, que regulen diverses qüestions relatives a registres administratius i obliguen a adaptar-se a la nova normativa, i es faculta el conseller o la consellera del departament competent en matèria de ramaderia a desplegar en alguns casos concrets aquest Decret.

D’acord amb el dictamen del Consell de Treball Econòmic i Social de Catalunya;

Per tot això, a proposta de la consellera d'Acció Climàtica, Alimentació i Agenda Rural d’acord amb el dictamen de la Comissió Jurídica Assessora i amb la deliberació prèvia del Govern,

**Decreto:**

**CAPÍTOL 1**

**GENERALITATS**

**Article 1**

**Objecte**

Aquest Decret té per objecte:

a) Establir els requisits que han de complir les explotacions ramaderes.

b) Establir el règim d’autorització o comunicació de l’inici de l’activitat ramadera i inscripció al Registre.

c) Regular el Registre d’explotacions ramaderes.

d) Regular el Directori d’operadors en el sector de la ramaderia.

e) Determinar el règim d’inspecció i sancionador en l’àmbit de les explotacions ramaderes.

**Article 2**

**Àmbit d’aplicació**

2.1 L’àmbit d’aplicació d’aquest Decret s’estén a les explotacions ramaderes d’animals de producció que es detallen a l’annex 1 que es criïn o es mantinguin amb finalitat productiva, així com a les instal·lacions de recollida, emmagatzematge i distribució de material genètic d’animals de producció, als/a les operadors/ores comercials amb instal·lacions o sense, a les instal·lacions de concentració d’animals, a les pastures, les instal·lacions per a la pràctica eqüestre, les instal·lacions d’èquids d’oci no comercials i a les entitats obligades a inscriure’s al Directori d’operadors en la Ramaderia.

2.2 Les disposicions d’aquest Decret són aplicables a les explotacions ramaderes ubicades en l’àmbit territorial de Catalunya. Es consideren dins de l’àmbit d’aquest Decret les explotacions ramaderes part de l’explotació de les quals està integrada parcialment en una altra comunitat autònoma quan es donin les circumstàncies següents:

a) En les explotacions extensives es consideren dins l’àmbit d’aquest Decret si més del 50% de la superfície de l’explotació ramadera està situada dintre del territori de Catalunya.

b) En les explotacions intensives o semiintensives es consideren dins l’àmbit d’aquest Decret si les instal·lacions d’allotjament dels animals es troben dintre del territori de Catalunya.

**Article 3**

**Definicions**

3.1 A efectes d’aquest Decret s’entén per:

a) Animal de producció: els animals de reproducció o engreix, inclosos els animals de pelleteria, mantinguts, engreixats o criats per a la producció d’aliments o productes d’origen animal per a qualsevol ús industrial o altra finalitat productiva.

b) Explotació ramadera: el conjunt d’animals de producció, instal·lacions o construccions i altres béns i drets organitzats empresarialment pel seu titular per a la producció ramadera, primordialment amb finalitats de mercat, que constitueix en si mateix una unitat tecnicoeconòmica i epidemiològica caracteritzada per la utilització d’uns mateixos mitjans de producció, que està ubicada en una parcel·la o conjunt de parcel·les contigües (excepte en el cas en què el sistema productiu de l’explotació sigui extensiu o semiintensiu, en què no és necessari que les parcel·les explotades estiguin contigües), i que són totes elles gestionades per un mateix titular.

A efectes d’aquest Decret també té la consideració d’explotació ramadera aquella que té les seves instal·lacions dividides per camins o altres vies obertes al trànsit, a no ser que s’estableixin altres condicions diferents a l’annex específic per a cada espècie

c) Explotació de producció i/o reproducció: l’explotació ramadera que manté i cria els animals primordialment amb finalitat lucrativa i de comercialització de les seves produccions (inclosos els animals selectes, el semen o embrions), o bé per a la seva destinació al consum familiar.

d) Explotació intensiva: aquella en què els animals estan allotjats i són alimentats de manera permanent dins de les instal·lacions.

e) Explotació extensiva: aquella en què els animals es troben fonamentalment en pasturatge, en la qual més d’un 50% de l’alimentació del bestiar s’obté de la pastura i aprofitament a dent, que permet desenvolupar l’activitat ramadera d’acord amb l’establert per la normativa vigent en matèria de benestar i sanitat animal, amb una gestió que asseguri que no es malmetrà el sòl per garantir el respecte del medi natural on s’ubiquin, i amb una càrrega ramadera màxima d’1,5 URM/ha.

f) Explotació semiintensiva: aquella en què els animals obtenen entre el 15% i el 50% de l'alimentació mitjançant pasturatge i l’aprofitament a dent, que permet desenvolupar l’activitat ramadera d’acord amb l’establert per la normativa vigent en matèria de benestar i sanitat animal, amb una gestió que asseguri que no es malmetrà el sòl per garantir el respecte del medi natural on s’ubiquin els animals, i on els animals han de disposar d’instal·lacions (un cobert o una nau) on els animals poden estar estabulats durant un cert període de l’any, o bé durant la nit.

g) Explotació d’autoconsum: és aquella la producció de la qual s’utilitza per satisfer les necessitats de la persona titular de l’explotació, que en cap cas comercialitza els animals presents ni la seva producció, i que no supera les unitats de bestiar (URM) que s’indiquen en els annexos per a cada espècie. En cas que comercialitzí la seva producció, seran considerades com a de petita capacitat.

h) Explotació de petita capacitat: és la que té una capacitat que no supera les unitats de bestiar (URM) que s’indiquen en els annexos per a cada espècie, i que pot comercialitzar la seva producció.

i) Explotació especial: aquella que no té la consideració d’explotació ramadera de producció i reproducció, i que atesa la seva activitat s’han d’inscriure en el Registre oficial d’explotacions ramaderes. Tenen aquesta consideració les definides a l’annex 10 d’aquest decret, així com les instal·lacions per a l’ensinistrament i la pràctica eqüestre, les instal·lacions d’èquids d’oci i les que emmagatzemen material genètic.

j) Establiment de productes reproductius: centre de recollida d'esperma, equip de recollida d’embrions, equip de producció d'embrions, establiment de transformació de productes reproductius, centre d'emmagatzematge de productes reproductius i distribuïdors de productes reproductius, autoritzats i/o registrats de conformitat amb els requisits establerts a l’annex 9 d’aquest decret.

k) Titular d’explotació ramadera: qualsevol persona física (en règim de titularitat única conjunta o compartida d’acord amb el que disposa la *Llei 35/2011, de 4 d’octubre, sobre titularitat compartida de les explotacions agràries*) o persona jurídica que exerceix l’activitat ramadera, organitza els béns i drets integrants de l’explotació amb criteris empresarials i assumeix els riscos i les responsabilitats inherents a la gestió de la mateixa, amb independència de qui tingui la propietat de les instal·lacions i dels animals allotjats. En el cas de l’existència de contractes d’integració, és qui té la condició de persona integrada.

l) Registres de l’explotació: són els documents, manuals o informàtics, que han de portar les persones titulars de les explotacions en els quals incorporaran, de forma permanentment actualitzada, el cens, els moviments d’animals, l’alimentació, la medicació i les actuacions i incidències sanitàries que es produeixin en l’explotació ramadera, així com les que pugui establir la normativa específica aplicable a cada espècie.

m) Unitat ramadera major (URM): equivalent per a cada espècie i tipus d’animal present en una explotació d’acord amb la taula d’equivalències de l’Annex 2, que serveix per a establir la capacitat màxima d’una explotació per a l’aplicació dels requisits d’aquest decret i establir la seva classificació zootècnica. 1 URM correspon a un boví adult de llet (més gran de 24 mesos)

n) Bioseguretat: conjunt de mesures estructurals, d’ubicació i de maneig orientades a protegir els animals de l’entrada i difusió de malalties infectocontagioses i parasitàries a l’explotació.

o) Veterinari/ària responsable de l’explotació: Veterinari/ària o empresa veterinària que està al servei exclusiu o no d’una explotació, de forma temporal o no, per prestar-hi serveis i tasques propis de la professió veterinària, en especial pel que fa referència al control de la sanitat animal, a la supervisió del benestar animal i de la bioseguretat, i a la gestió dels medicaments veterinaris.

p) Ampliació: aquella modificació de capacitat de l’explotació ramadera que suposa un increment d'URM o del nº d’unitats productives en cas que l’espècie no consti a la taula de l’annex 2.

q) Canvi d’orientació productiva: modificació de classificació zootècnica de les definides als annexos corresponents, sense canviar l’espècie.

r) Canvi d’activitat: qualsevol modificació diferent del canvi d’orientació productiva i qualsevol modificació de canvi d’espècie.

s) Subexplotació ramadera: denominació que rep cadascuna de les espècies que es crien, es produeixen o s’allotgen a una mateixa explotació.

3.2 Són d’aplicació igualment les definicions establertes en la *Llei de l’Estat 8/2003, de 24 d’abril, de sanitat animal*, i en *la Llei 3/2017, de 15 de febrer, del llibre VI del Codi Civil Català*, en matèria de contractes d’integració, i les que constin a altres normatives vigents.

**CAPÍTOL 2**

**ORDENACIÓ DE LES EXPLOTACIONS RAMADERES**

**Article 4**

**Requisits generals de les explotacions ramaderes**

4.1 Les explotacions ramaderes han de complir les condicions adequades amb relació a les espècies allotjades i a la seva capacitat, i han de cobrir les necessitats exigides per a cada espècie respecte a la superfície disponible, temperatura ambiental, ventilació, humitat i altres, d’acord amb un maneig funcional dels animals, els aliments i les dejeccions.

4.2 En funció de l’espècie, l’activitat i el sistema de producció, el disseny i el funcionament de les instal·lacions així com les pràctiques que dugui a terme la persona titular de l’explotació en el desenvolupament de la seva activitat han de complir la normativa higiènica i sanitària, mediambiental i de benestar animal que els sigui d’aplicació.

**Article 5**

**Ubicació**

5.1 Les explotacions ramaderes han de respectar les distàncies mínimes establertes als diferents annexos per a cadascuna de les espècies respecte a les explotacions inscrites al Registre d’explotacions ramaderes o que tinguin en tramitació un expedient de modificació o de nova instal·lació d’inscripció al Registre. A més, excepte les explotacions d’autoconsum, les explotacions extensives i les explotacions tipus pastura, de forma genèrica han de respectar una distància mínima de:

* 100 m a altres explotacions ramaderes (independentment de l’/les espècie/s que allotgin)
* 100 m a basses d’emmagatzematge i plantes de tractament de dejeccions ubicades fora de l’àmbit de l’explotació (independentment de l’espècie d’origen de les dejeccions), a fàbriques de productes per a l’alimentació animal i altres establiments relacionats amb l’àmbit ramader.
* 50 m a autopistes, autovies i ferrocarrils, i 25 m a la resta de vies quan pel trànsit puguin representar un risc sanitari, sense perjudici de l’aplicació de les distancies establertes als diferents annexos d’aquest decret.

Les condicions d’ubicació són aplicables també a qualsevol altre establiment o instal·lació que pugui representar un risc higiènic-sanitari respecte a l’explotació, i en sentit contrari. A aquests efectes, s’entenen incloses les instal·lacions següents:

- Instal·lacions que tracten subproductes d’origen animal no destinats al consum humà (SANDACH) de categoria 1 i 2.

- Els dipòsits controlats de residus que rebin matèria orgànica d’origen animal que no hagi estat sotmesa a un tractament previ que en garanteixi l’eliminació de patògens epidemiològicament relacionats.

- Els centres d’experimentació.

- Els nuclis zoològics, la capacitat dels quals superi el total d’unitats de bestiar corresponents a les que els annexes fixen com a explotació de petita capacitat en funció de l’espècie.

- Les explotacions especials classificades a l’annex 10 com a establiments de venda d’aus de corral i conills, diferents d’animals de companyia, la capacitat dels quals superi el total d’unitats de bestiar establertes als corresponents annexos en funció de l’espècie, per a ser considerades com a explotació de petita capacitat.

- Els centres de neteja i desinfecció de vehicles de transport animal.

- Qualsevol altra instal·lació, inclosos els escorxadors, on es mantinguin animals epidemiològicament relacionats, o els seus cadàvers i els canyets per a l’alimentació d’aus necròfagues.

5.2 Per al càlcul d’aquesta distància, el mesurament s’efectua a partir del punt de les edificacions o les àrees a l’aire lliure que alberguin els animals que es trobin més propers a la instal·lació respecte de la qual es pretén establir la distància esmentada.

5.3. En el cas d’explotacions ramaderes que allotgin més d’una espècie:

a) la distància a aplicar serà la corresponent a la dels annexos per a cada espècie.

b) a una mateixa explotació no poden coexistir alhora animals de l’espècie porcina i aus reproductores. Les explotacions ramaderes existents abans de l’entrada en vigor d’aquest Decret disposen del termini assignat a l’apartat 1 de la disposició transitòria segona per adaptar-se al requeriment establert en aquest punt.

5.4 No obstant el que disposen els apartats anteriors, les distàncies podran ser inferiors a les establertes als annexos, en funció de l’espècie, sempre que es reforcin adequadament les mesures de bioseguretat, en els casos següents:

1. En cas d’instal•lacions de tractament de dejeccions ramaderes, sempre i quan es compleixin els requisits següents:

* Tractin dejeccions procedents de diferents explotacions ramaderes.
* S’ubiquin fora del recinte de les explotacions ramaderes
* S’instal·lin en municipis que, d’acord amb la normativa vigent en matèria de gestió de les dejeccions ramaderes, tinguin la consideració de zona vulnerable.
* Les granges han de complir amb tots els requeriments establerts a la normativa vigent, i en el cas de granges porcines, a més, les granges implicades hauran de tenir o conservar la puntuació mínima exigida en l’enquesta de bioseguretat per la Subdirecció General de Ramaderia.
* La distància és de 500 metres quan s’emmagatzemin dejeccions de l’espècie en concret (en el cas dels remugants, el boví, l’oví i el cabrum estan relacionats epidemiològicament i per tant entre les dejeccions d’ells i granges d’aquestes espècies s’han de complir l’esmentada distància), de 1000 m en el cas de les explotacions avícoles de multiplicació i 2000 m en el cas de les explotacions avícoles de selecció.
* Si les dejeccions són purins porcins caldrà que el sistema d’emmagatzematge compleixi una distància de 100 metres a granges avícoles de producció i 500 metres a granges avícoles de selecció i multiplicació.
* Totes les granges que vulguin gestionar les dejeccions en la planta han de tenir suficient capacitat d’emmagatzematge a la pròpia granja, o bé justificar la impossibilitat d’emmagatzematge autònom aportant un document justificatiu de manca d’espai, o d’impossibilitat de permís municipal i justificació que totes les parcel·les col·lindants no són propietat de la persona titular de la granja; en aquest cas, les granges no podran ampliar la capacitat autoritzada al registre d’explotacions ramaderes.
* La planta o bassa ha de donar servei a totes les granges a les que no respecta el radi de distàncies establert a la normativa vigent.
* La relació de granges (amb el seu codi REGA) haurà de constar a l’autorització de la comissió i a la llicència, si escau.

1. Modificacions d’instal·lacions que comportin una ampliació de superfície sense que suposi una ampliació de capacitat d’animals, quan l’ampliació sigui conseqüència de l’adaptació de les instal·lacions per millorar les condicions del benestar dels animals.

c) Canvis d’orientació productiva, sempre que el canvi comporti una reducció del risc sanitari.

d) En cas de canyets per a l’alimentació d’aus necròfagues, on es dipositen els cadàvers d’animals de la mateixa espècie que l’explotació.

e) Les explotacions apícoles que vulguin reduir distància a nucli urbà sempre que l’ajuntament autoritzi aquesta reducció.

f) Les excepcions al compliment de les condicions d’ubicació en el cas dels centres de neteja i desinfecció d’ús restringit.

5.5 Les reduccions de distàncies que preveu l’apartat anterior requereixen l’informe favorable de la Comissió de Registre d’explotacions ramaderes regulada a l’article 28, a excepció de l’apartat f) del punt anterior, el qual requereix informe sanitari emès pel servei competent en matèria de salut animal.

La Comissió ha d’establir si calen les mesures addicionals en els casos esmentats en aquest punt i ha de determinar els requeriments específics en funció de l’espècie, els quals han de constar a la resolució d’inscripció al Registre d’explotacions ramaderes.

5.6: Ampliacions de les explotacions ramaderes

a) Es pot concedir una autorització d'ampliació sempre que es compleixi amb els requisits que estableix aquest Decret: noméspoden realitzar ampliacions de capacitat d’animals i de superfície les explotacions ramaderes que compleixen la distància prevista a l’annex corresponent per a cada espècie.

b) Les explotacions d’autoconsum o de petita capacitat que no compleixen les distàncies previstes als annexes no poden realitzar ampliacions de capacitat d’animals ni de superfície que impliquin modificar la seva condició d’autoconsum o de petita capacitat, i sempre i quan no redueixen distàncies vers altres explotacions d’espècies epidemiològicament relacionades.

5.7 Les distancies establertes en els annexos d’aquest Decret per a cadascuna de les espècies no són d’aplicació a les explotacions extensives, excepte en el cas que s’especifiqui el contrari; en el cas de les noves explotacions semiintensives, així com en el cas de modificació de les existents, les distàncies són d’aplicació a partir de les instal·lacions fixes amb presència d’animals.

5.8 Amb caràcter excepcional, i amb les justificacions tècniques corresponents, l’òrgan competent en matèria de ramaderia pot autoritzar, com a màxim, una reducció del 10 % en les distàncies mínimes que estableixen els diferents annexes, i ha d’analitzar prèviament els riscos epidemiològics de la instal·lació, tenint en compte, almenys:

1. L’orografia del terreny: en els casos en què les distàncies sobre el perfil del terreny superin als mesuraments en línia recta en més d'un 30% i hi hagi barreres naturals o accidents del terreny que minimitzin els efectes negatius ocasionats com a conseqüència de l'exercici de l'activitat.
2. L’orientació dels vents dominants: s'entén com a franja de vents dominants la compresa en el sector definit per les direccions +/- 22,5º sexagesimals, prenent com a eix la direcció de vent dominant.
3. Les condicions addicionals de bioseguretat de les instal·lacions, establint les mesures complementàries que consideri oportunes.

**Article 6**

**Infraestructura i equipaments**

6.1 Les construccions, les instal·lacions i els equipaments han d’estar dissenyats de manera que possibiliti en tot moment que les operacions de neteja, desinfecció, desinsectació, desratització i, en cas necessari, desparasitació es puguin realitzar de manera correcta i eficaç, i han d’estar construïts amb materials que no siguin perjudicials per als animals. Les instal·lacions i els seus voltants han d’estar lliures de la presència i/o d’acumulacions de material inservibles i/o en desús que dificultin les operacions de neteja, desinfecció, desinsectació i desratització.

6.2 Les instal·lacions i els accessoris s’han de construir i mantenir de manera que no presentin vores afilades ni sortints que puguin causar ferides als animals.

6.3 Totes les dependències on s’allotgin els animals han de disposar d’aigua tant per cobrir les necessitats dels animals com per facilitar-ne la neteja.

6.4 Les explotacions han d'estar equipades amb dispositius que assegurin el subministrament d’aigua. Per a totes les explotacions (excepte les que tinguin la condició d’extensives, de tipus pastures, d’autoconsum i de petita capacitat) la connexió de servei i el subministrament d’aigua als animals s’ha de dur a terme de manera que s’hi optimitzi el consum d’aigua, i s’han d’evitar en la mesura que es pugui les pèrdues. Per fer-ho, ha de disposar d’un cabalímetre en el punt d’entrada de l’aigua a l’explotació. Les explotacions ramaderes existents abans de l’entrada en vigor d’aquest Decret disposen del termini assignat a l’apartat 2 de la disposició transitòria segona per adaptar-se al requeriment establert en aquest punt.

6.5 L’aïllament, la ventilació i la calefacció de les instal·lacions que allotgin animals han de garantir que la circulació de l’aire, el nivell de pols, la temperatura, la humitat relativa de l’aire i les concentracions de gas es mantinguin dintre d’uns límits que no siguin perjudicials per als animals. Aquest requisit no és d’aplicació a les explotacions extensives.

6.6 En cas que es disposi, les instal·lacions elèctriques han de ser segures i suficients per al desenvolupament correcte de l’activitat. En el cas que el tall de subministrament elèctric pugui comprometre el benestar dels animals, l’explotació ha de disposar de sistemes alternatius de subministrament. Aquest requisit no és d’aplicació a les explotacions extensives.

6.7 Els biocides, els productes zoosanitaris i els medicaments s’han d’emmagatzemar correctament separats de manera que no puguin tenir contacte amb els pinsos i estiguin adequadament ventilats.

6.8 Les explotacions han de disposar de sistemes adequats de maneig dels animals, fixos o mòbils, dissenyats per facilitar l’activitat de l’explotació i les actuacions sanitàries.

6.9 Els sistemes de càrrega i descàrrega dels animals han de ser adequats a les espècies animals que s’hi allotgin. Sense perjudici de l’establert específicament a cadascun dels annexos d’aquest Decret, l’explotació ha d’estar dissenyada per tal que les operacions de càrrega i descàrrega d’animals i pinsos es facin des de fora de l’explotació, mitjançant molls de càrrega/descàrrega o similars.

6.10: Delimitació de les explotacions ramaderes:

a) Totes les explotacions s’han de situar en un àrea delimitada, neta de vegetació, aïllada de l’exterior i que permeti un control eficaç d’entrades i sortides de vehicles i persones, mitjançant un tancat perimetral o altres sistemes equivalents que garanteixin el compliment de les normes de bioseguretat que s’estableixen a l’annex específic per a cada espècie.

b) En el cas de les espècies per a les quals a l’annex corresponent s’especifiqui que han de disposar de tancament perimetral:

i) La tanca perimetral ha de ser de tela metàl·lica o bé de mur de formigó o paret, d’una alçada mínima de 1,5 metres a comptar a partir del terra.

ii) La tanca ha d’arribar fins el terra, i ha d’estar fixada al mateix de forma inamovible en la seva base, de manera que protegeixi de l’entrada de possibles animals indesitjables. En cas de la instal·lació d’una tela metàl·lica, la distància entre els postes de subjecció ha de ser la suficient per mantenir la tensió de la tanca.

iii) L’accés o els accessos s’han de mantenir tancats permanentment, excepte quan s’utilitzin per a l’entrada o la sortida del personal o els vehicles autoritzats.

iv) No es poden comptabilitzar com a part de la tanca perimetral les parets de les naus on s’allotgen els animals.

c) Per a les espècies o categories d’animals per als quals als annexos corresponents no es fixen les condicions específiques d’aquest requeriment, així com per a les explotacions d’autoconsum i per a les instal·lacions fixes d’una explotació semiintensiva, el sistema equivalent utilitzat ha de garantir el manteniment dels animals dins d’un àrea delimitada; en qualsevol cas, en cas de disposar de tanca ha d’estar fixada al terra de forma inamovible en la seva base, de manera que protegeixi de l’entrada de possibles animals indesitjables.

d) No serà d’aplicació el que es determina en el punt 6.10 en cas d’explotacions extensives, les pastures, la part sense instal·lacions de les explotacions semiintensives, les explotacions apícoles, les altres espècies recollides al punt 11 de l’annex 1 d’aquest Decret, ni a les que s’especifiqui a l’annex corresponent a cada espècie. No obstant, totes les explotacions han d'estar dissenyades de manera que s’eviti la fugida dels animals.

6.11 Les explotacions han de disposar d’un espai amb capacitat suficient o d’altres mitjans adequats per a l’aïllament i separació dels animals malalts o sospitosos d’estar malalts, en cas que sigui necessari. Segons l’activitat i orientació productiva de l’explotació, l’ordenació sectorial establerta als annexos d’aquest Decret o si no n'hi ha el departament competent en matèria de ramaderia i sanitat animal, es pot establir que l’explotació disposi, a més a més, d’unes instal·lacions per a la realització de la quarantena dels animals de nova entrada a l’explotació.

Aquest requisit no és d’aplicació a les explotacions d’autoconsum, les explotacions apícoles i les altres espècies recollides al punt 11 de l’annex 1 d’aquest decret.

6.12 L’explotació ha de disposar d’una zona per tal que el personal i les visites es puguin canviar de roba i de calçat. Ha de disposar de roba i botes d’ús exclusiu per a l’explotació de fàcil neteja i desinfecció o d’un sol ús per als/a les visitants. Segons l’espècie, l’activitat i orientació productiva de l’explotació, es determinaran les característiques del vestidor, d’acord amb el que s’estableix per a cada espècie als annexos d’aquest Decret. Aquest requisit no és d’aplicació a les explotacions extensives, a les de petita capacitat en cas d’animals de l’espècie equina, les explotacions d’autoconsum, les explotacions apícoles i a les altres espècies recollides al punt 11 de l’annex 1 d’aquest Decret. També serà d’aplicació per a les instal·lacions fixes en el cas de les explotacions semiintensives. Les explotacions semiintensives existents abans de l’entrada en vigor d’aquest Decret disposen del termini assignat a l’apartat 3 de la disposició transitòria segona per adaptar-se al requeriment establert en aquest punt.

6.13 L’explotació ha de comptar amb sistemes de neteja i, en cas necessari, de desinfecció dels vehicles, especialment de les rodes i baixos d’aquests, i del calçat per als/a les visitants. Aquest requisit no és d’aplicació a les explotacions extensives, les explotacions d’autoconsum, les explotacions apícoles i a les explotacions de les altres espècies recollides al punt 11 de l’annex 1 d’aquest Decret. També serà d’aplicació per a les instal·lacions fixes en el cas de les explotacions semiintensives. Les explotacions semiintensives existents abans de l’entrada en vigor d’aquest Decret disposen del termini assignat a l’apartat 3 de la disposició transitòria segona per adaptar-se al requeriment establert en aquest punt.

6.14 Les instal·lacions han d’estar en bones condicions de manteniment i s’han d’efectuar revisions periòdiques, prestant especial atenció al material, utillatge o a les infraestructures mínimes que s’estableixen en aquest Decret i en els annexos corresponents per a cada espècie per evitar l’entrada i difusió de malalties. Segons l’espècie, l’activitat, orientació i capacitat productiva de l’explotació, l’ordenació sectorial establerta en els annexos es pot establir l’obligatorietat de deixar constància d’aquestes revisions periòdiques en un registre específic. Aquest requisit no és d’aplicació a les explotacions extensives.

**Article 7**

**Gestió de les dejeccions**

7.1 La gestió de les dejeccions s’ha de realitzar d’acord amb l’establert a la normativa específica. Els sistemes d’emmagatzematge han d’estar construïts amb materials que garanteixin l’estanqueïtat de manera que s’eviti el risc de filtració i contaminació de les aigües superficials o subterrànies i han de disposar d’una capacitat que en permeti la gestió adequada.

7.2 Les instal·lacions d’emmagatzematge de dejeccions ramaderes individuals i les instal·lacions de tractament de les dejeccions ramaderes en origen han d’estar ubicades dins del perímetre de l’explotació ramadera, i sempre que sigui possible s’han d’ubicar el més allunyat que es pugui vers les instal·lacions dels animals que s’hi allotgen, dels nuclis habitats i dels habitatges aïllats.

7.3. En cas que, amb caràcter excepcional, s’autoritzi la ubicació fora del perímetre de l’explotació de les instal·lacions d’emmagatzematge individual de dejeccions, s’hauran de complir els requisits següents:

a) Els contemplats a l’article 5.1 i als annexos, en matèria d’ubicació.

b) Totes les granges que vulguin gestionar les dejeccions en la bassa o femer han de tenir suficient capacitat d’emmagatzematge a la pròpia granja, o bé justificar la impossibilitat d’emmagatzematge autònom aportant un document justificatiu de manca d’espai, o d’impossibilitat de permís municipal i justificació que totes les parcel·les col·lindants no són propietat de la persona titular de la granja; en aquest cas, les granges no podran ampliar la capacitat autoritzada al registre d’explotacions ramaderes.

c) En el cas de granges porcines, a més, les granges implicades hauran de tenir o conservar la puntuació mínima exigida en l’acta de bioseguretat per la Subdirecció General de Ramaderia.

7.4 Les subexplotacions per a les quals així s’indiqui específicament a l’annex corresponent, hauran d’adaptar les Millors Tècniques disponibles (definides a l’article 3.10 de la Directiva 2010/75/UE del Parlament Europeu i del Consell, de 24 de novembre de 2010) utilitzades en cada explotació per a la reducció d'emissions, d’acord amb l’establert a les normatives vigents en aquesta matèria.

**Article 8.**

**Registre de Millors Tècniques Disponibles de les explotacions.**

8.1 Es crea el Registre General de Millors Tècniques Disponibles en Explotacions ramaderes, adscrit a la Direcció General d’Agricultura i Ramaderia del Departament d’Acció Climàtica, Alimentació i Agenda Rural, amb l’objectiu de comptabilitzar, per a aquelles espècies per a les quals així es determini específicament a l’annex corresponent d’aquest Decret, tant en cada explotació com de forma agregada, els nivells d'emissions de gasos contaminants, així com les Millors Tècniques Disponibles (definides a l’article 3.10 de la Directiva 2010/75/UE del Parlament Europeu i del Consell, de 24 de novembre de 2010) utilitzades en cada explotació per a la reducció d'emissions.

8.2 Els titulars de les granges, d’acord amb el previst a l’article 15.b.2 d’aquest Decret, actualitzaran la informació del registre per mitjans electrònics, habilitats per a la recollida d’aquesta informació.

**Article 9**

**Gestió dels animals morts**

9.1 L’eliminació dels animals morts a l’explotació s’ha d’efectuar de manera que es compleixin les disposicions vigents en cada moment, i resta prohibit l’abandonament dels cadàvers dels animals de les explotacions ramaderes i l’enterrament d’aquests en fosses, tant a dintre com a fora de l’explotació, excepte en aquelles espècies en què estigui expressament autoritzat per la normativa i en situacions excepcionals en les quals les condicions epizootiològiques ho requereixin i hagi estat expressament autoritzat per la direcció general competent en matèria de sanitat animal.

9.2 En qualsevol cas els sistemes d’emmagatzematge i gestió dels animals morts:

a) Han d’estar en bones condicions de neteja i manteniment,

b) Disposar d’una capacitat adequada a la mida de l’explotació,

c) Comptar amb mitjans per garantir la bioseguretat i evitar la difusió de possibles malalties per vectors, així com la filtració de lixiviats al sòl amb una superfície impermeable.

d) Sempre que l’espècie animal ho permeti, el sistema d’emmagatzematge seran contenidors o altres sistemes estancs.

e) Els materials amb què estiguin construïts han de permetre una fàcil neteja i desinfecció.

9.3 Els sistemes d’emmagatzematge i gestió dels animals morts estaran ubicats a l’entrada de l’explotació de forma que el vehicle no hagi d’accedir al seu interior. En el cas que l’explotació disposi de tanca perimetral, ha d’estar dissenyada perquè les operacions de recollida dels animals morts es realitzi des de l’exterior de la tanca. Per a les explotacions existents, es valoraran altres alternatives equivalents en el cas que no sigui possible tècnicament i estructuralment realitzar les operacions de recollida des de l’exterior de la tanca.

9.4 Les explotacions que compleixin els requisits de les disposicions vigents en matèria d’alimentació animal per espècies en perill o protegides, d’aus necròfagues i altres espècies que viuen en el seu hàbitat natural, poden ser autoritzades pel departament competent en matèria de ramaderia i sanitat animal per l’abandonament dels cadàvers dels animals de la mateixa explotació.

**Article 10**

**Benestar i Sanitat dels animals**

10.1 Les explotacions han de complir les condicions de benestar animal i protecció dels animals establertes a la normativa general i específica vigent de benestar i protecció dels animals en funció de l’espècie i sistema productiu.

10.2 No es poden utilitzar procediments de cria, natural o artificials, que puguin causar patiment o ferides als animals afectats.

10.3 Els animals han de rebre una alimentació sana adequada a la seva edat i espècie i en quantitat suficient per mantenir un bon estat de salut i satisfer les seves necessitats nutricionals.

10.4 Tots els animals han de tenir accés als pinsos i a una quantitat suficient d’aigua neta.

10.5 El funcionament i el maneig de les instal·lacions han d’estar basats en principis d’higiene i s’han de dur a terme d’acord amb guies de pràctiques correctes desenvolupades a l’efecte.

10.6 Els equips per al subministrament de pinso i aigua han d’estar concebuts, construïts, instal·lats i mantinguts de tal manera que es redueixi al mínim el risc de contaminació dels pinsos i de l’aigua de beguda dels animals, amb especial atenció a la contaminació creuada en cas d’utilització de pinsos medicamentosos. Aquest requisit no és d’aplicació a les explotacions extensives.

10.7 Els animals disposaran d’il·luminació adequada en funció de cada espècie.

10.8 L’animal que estigui malalt o ferit ha de rebre immediatament el tractament apropiat. En cas necessari, els animals malalts, ferits o dels que s’observi un estat d’agressivitat, s’han de separar en llocs adequats.

10.9 En cas de malaltia infecto-contagiosa o de sospita d’aquesta, els animals malalts s’han de poder aïllar de la resta i amb les mesures de bioseguretat adequades de tal manera que s’eviti la difusió de la malaltia a la resta d’animals de l’explotació i fora d’aquesta.

10.10 Les operacions de neteja, desinfecció, desinsectació i desratització han de garantir un adequat nivell higiènic i sanitari dels locals, material i estris que estiguin en contacte amb els animals i els productes de l’explotació, de manera que aquesta es mantingui neta i no hi hagi acumulacions de matèria orgànica~~.~~

10.11 Quan les instal·lacions o part d’elles queden lliures d’animals, s’ha de realitzar la neteja i la desinfecció a fons de les instal·lacions, l’utillatge i els equips de treball.

10.12 Totes les explotacions ramaderes, diferents d’autoconsum, han de disposar d’un/a (o més d’un/a, en funció de l’espècie) veterinari/a responsable.

10.13 Totes les explotacions ramaderes, així com altres instal·lacions que allotgin animals inclosos a l’annex 1 d’aquest decret, han de:

a) disposar i aplicar un pla higiènic-sanitari específic d’acord amb l’establert a l’article 10.14, que serà elaborat i supervisat pel/ per la veterinari/ària responsable de l’explotació en tot allò que faci referència a la sanitat animal, a la supervisió del benestar animal i de la bioseguretat, i a la gestió dels medicaments veterinaris. Aquest requeriment no és obligatori per a les explotacions d’autoconsum, excepte l’establert a l’article 10.14.ii, mentre que les explotacions de petita capacitat només hauran d’aplicar l’establert als apartats a) i b) de l’article 10.14.

b) complir amb els programes sanitaris amb les mesures sanitàries obligatòries de les diferents espècies que el Departament competent en la matèria de ramaderia establirà i publicarà a la seva pàgina web. Aquest punt s’aplicarà sense perjudici del compliment de les normes sanitàries establertes i els diferents Programes Sanitaris Oficials establerts reglamentàriament per a cada espècie o espècies animals.

10.14 El pla higiènic-sanitari ha de de preveure:

a) Pla sanitari i de bioseguretat que contempli les actuacions sanitàries i de bioseguretat necessàries per a la prevenció, control i ràpida detecció de processos patològics que puguin afectar a l’estat sanitari i/o productiu dels animals de l’explotació.

1. Caldrà prestar especial atenció en les actuacions o mesures sanitàries previstes davant de qualsevol malaltia zoonòtica que es pugui transmetre a les persones visitants, sobretot en cas d’instal·lacions que realitzin pràctiques educatives, com granges escola, centres d’ensenyament o altres que permetin el contacte dels animals amb persones externes com infants, estudiants, gent gran o altres.
2. Les explotacions d’autoconsum, malgrat estar exceptuades de l’obligació de disposar d’un pla higiènic-sanitari, estaran sempre sotmeses a les mesures sanitàries i de bioseguretat addicionals que les autoritats competents puguin establir estableixen en funció del risc sanitari del territori.

b) Pla de neteja, desinfecció i control de plagues que contempli les actuacions de neteja, desinfecció de les instal·lacions, utillatge i equips, que inclogui també les posteriors a la sortida dels animals, així com les actuacions per al control de plagues i animals aliens a l’explotació.

c) Pla de manteniment que contempli el manteniment periòdic de les instal·lacions

d) Pla de recollida i emmagatzematge de cadàvers i altres subproductes d’origen animal no destinats a consum humà, amb vista a la retirada i l’eliminació.

e) Pla de gestió de residus (medicaments, pinsos medicamentosos no utilitzats, envasos, material sanitari fungible…).

f) Pla d’ús racional d’antibiòtics

g) Pla de formació que contempli la formació o els coneixements bàsics del personal de l’explotació en matèria de benestar animal, sanitat animal, bioseguretat i higiene.

h) Pla de benestar animal que contempli les mesures per garantir el benestar dels animals, amb el següent contingut mínim:

* Descripció de les condicions estructurals i ambientals de l’explotació.
* Avaluació de factors de risc per al benestar dels animals, inclòs el risc de desastres naturals (com ara inundacions, terratrèmols o incendis) d’acord amb les característiques del lloc on es troba l’explotació.
* Pla d’acció amb mesures a adoptar sobre els riscos identificats.

i) Altres mesures de caràcter higiènic-sanitari, en funció de l’espècie.

j) El contingut mínim de les dades que s’han de registrar arran de les actuacions contemplades en el pla higiènic-sanitari.

10.15 En cas d’explotacions adherides a una agrupació de defensa sanitària (ADS), com a mínim, han de seguir els plans establerts als punts a) i b) de l’article 10.14, i no cal disposar d’aquests el plans individuals de l’explotació, sempre que el pla de l’ADS inclogui els apartats indicats en aquest article i estigui aprovat pel departament competent en matèria de ramaderia. Aquests plans estaran a l’explotació per a la seva comprovació.

**Article 11**

**Personal**

11.1 Quan la normativa vigent ho requereixi, el personal de les explotacions ramaderes ha de disposar de formació específica en els àmbits en què es determinin.

11.2 Formació en matèria de benestar animal:

a)Tot el personal encarregat de la cura i maneig dels animals ha de disposar de formació, coneixements i la competència professional necessària per garantir el benestar dels animals.

b) Pel que fa a la formació, s’acreditarà mitjançant cursos que tindran una duració mínima de 20h, formades per un mòdul general de 12h i un mòdul específic, en funció de l’espècie d’animal, de 8h. Aquests cursos hauran d’incloure, com a mínim, continguts teòrics i pràctics sobre fisiologia animal, comportament animal, conceptes generals de sanitat animal i legislació vigent en matèria de benestar animal, tal i com s’indica en la normativa vigent que regula els cursos de formació en benestar animal.

c) Si com a conseqüència dels controls oficials es detecten incompliments greus o molt greus, el personal de la granja haurà de tornar a realitzar un nou curs de formació.

**Article 12**

**Emmagatzematge de pinso**

Les condicions d’emmagatzematge dels pinsos han de garantir la correcta conservació d’aquests evitant-ne el deteriorament o contaminació.

**Article 13**

**Identificació dels animals i dels productes d’origen animal**

Els animals presents a les explotacions ramaderes i els productes d’origen animal obtinguts a l’explotació han d’anar identificats d’acord amb el que estableix la normativa vigent per a cada espècie i/o producte, i mantenir en tot moment la seva traçabilitat.

**Article 14**

**Excepcions**

En relació als requisits enumerats en els articles 4 a 13, s’aplicaran les següents excepcions:

14.1 En el cas de les explotacions que tenen la condició d’autoconsum, no són d’aplicació els requisits establerts a l’article 5 (excepte que s’estableixi el contrari a algun dels annexos d’aquest Decret), els apartats 11, 12 i 13 de l’article 6, l’article 7, l’article 8, l’article 9 (excepte el seu apartat 1), els apartats 12, 13 i 14 de l’article 10 i l’article 11.

14.2 En el cas de les explotacions que tenen la condició de Petita capacitat, no són d’aplicació els requisits establerts a l’article 8. En el cas de la petita capacitat en èquids no és d’aplicació l’apartat 12 de l’article 6.

14.3 En el cas de les explotacions Extensives, no són d’aplicació els requisits establerts a l’article 5 (excepte que s’estableixi el contrari a algun dels annexos d’aquest Decret), els apartats 5, 6, 10, 12 i 13 de l’article 6, l’article 7, l’article 8, l’article 9 (excepte els seu apartat 1) i l’apartat 6 de l’article 10.

14.4 En cas dels centres d’emmagatzematge i/o distribució de material genètic, només són d’aplicació els requisits establerts als articles 6.1, 6.14, 11.1 i 13.

14.5 En el cas de les pastures, només són d’aplicació els requisits establerts als articles 4, 10 i 13.

**Article 15**

**Obligacions i responsabilitats de la persona titular de l’explotació**

Sens perjudici de les obligacions que estableix la normativa vigent, les persones titulars de les explotacions ramaderes estan obligades a:

a) Complir els requisits que estableix aquest Decret.

b) Comunicar anualment davant de la direcció general competent en matèria de ramaderia, per via telemàtica, o imprès normalitzat en cas de subjectes no obligats:

b.1) Declaració de cens: les dades dels censos anuals de l’explotació, desglossats per les categories dels animals, s’han de comunicar com a mínim un cop l’any, en el període comprés entre l’1 de gener fins a l’1 de març de cada any, amb motiu de declaració de cens anual obligatòria, i s'ha d'indicar el cens de l’any anterior i/o el cens a una data específica, d’acord amb el que s’especifiqui a la normativa sectorial de caràcter bàsic vigent en cada moment. La declaració de cens no és obligatòria en el cas de les espècies en què tots els animals estiguin obligats a estar identificats individualment i l’autoritat competent disposi d’aquesta informació.

b.2) En el cas de les persones titulars de subexplotacions amb espècies per a les quals així es determini específicament a l’annex corresponent d’aquest Decret: comunicar les dades relatives a les Millors Tècniques Disponibles (MTD) aplicades, d’acord amb l’establert a l’article 8 d’aquest Decret. El període de presentació de la comunicació és de l’1 de gener fins a l’1 de març de cada any. Les posteriors modificacions es declararan en un termini màxim d’un mes des de la seva aplicació.

c) Realitzar actuacions específiques amb l’objectiu de garantir les condicions higienicosanitàries que s’indiquen a la normativa vigent.

d) Complir les condicions establertes en matèria de benestar animal.

e) Exercir l’activitat ramadera de manera que no es causin danys o perjudicis al medi ambient.

f) Dotar l’explotació de personal capacitat i mantenir-lo format en higiene, bioseguretat, benestar i sanitat animal, quan la normativa vigent ho estableixi.

g) Adoptar les mesures higienicosanitàries necessàries, d’acord amb els programes sanitaris de l’explotació i col·laborar amb l’Administració en l’execució dels programes oficials.

h) Conservar durant un període mínim de tres anys els registres i la documentació que justifiqui l’activitat de l’explotació, sense perjudici que altres normatives específiques estableixin altres períodes diferents.

i) Cooperar i facilitar l’accés al personal dels organismes oficials competents, per tal que puguin realitzar les funcions d’inspecció, presa de mostres, així com l’accés a tota la documentació per tal de comprovar el compliment de la normativa.

j) Notificar a l’autoritat competent qualsevol risc sanitari o alimentari i qualsevol signe clínic o sospita de l’aparició d’alguna malaltia d’alta difusió molt virulenta o de declaració obligatòria, relacionada amb l’exercici de la seva activitat i si s'escau amb la corresponent xarxa de vigilància, i facilitar la informació necessària per a una adequada avaluació dels risc i categorització sanitària de l’explotació.

k) Comunicar els moviments dels animals, així com els naixements i les morts, d’acord amb el que estableix la normativa vigent per a cada espècie.

l) En cas de relacions contractuals d’integració, l’empresa integradora:

* Notificarà la informació especificada a l’apartat j d’aquest article.
* Podrà notificar la informació relativa al cens i a les MTD, d’acord amb l’establert a l’apartat b d’aquest article*.*
* Constarà als documents de moviment dels animals

**Article 16**

**Registres de l’explotació**

16.1 Cada explotació ha de disposar de registres per tal d’assegurar la traçabilitat dels animals, el material genètic, dels productes d’origen animal, dels pinsos, dels medicaments i de qualsevol altra substància que intervingui en la cadena alimentària, així com dels biocides, d’acord amb el que estableixi la normativa vigent.

16.2 La informació mínima que ha de constar en aquests registres és la que figura a l’annex 11.

16.3 Els registres d’explotació es gestionen en suport informàtic o paper.

16.4 La informació continguda en aquests registres ha d’estar disponible a l’explotació, actualitzada i a disposició del departament competent en matèria de ramaderia durant el termini mínim que estableixi la normativa específica, i si no n'hi ha, tres anys des de la darrera anotació.

16.5 Les explotacions d’autoconsum i les pastures poden dur un registre simplificat, anotant com a mínim les dades de la persona titular i els moviments i incidències dels animals.

16.6 En el cas d’explotacions ramaderes que allotgin diverses espècies, els registres de l’explotació han de permetre un seguiment de les dades de forma separada per a cadascuna de les espècies presents a l’explotació.

**CAPÍTOL 3**

**RÈGIM DE L’AUTORITZACIÓ O COMUNICACIÓ DE L’INICI DE L’ACTIVITAT RAMADERA**

**Article 17**

**Explotacions ramaderes i activitats subjectes a autorització d’inici de l’activitat ramadera**

Amb caràcter previ a l’inici de les activitats, han de sol·licitar i obtenir l’autorització d’inici de l’activitat ramadera les persones titulars d’explotacions ramaderes amb animals de producció que tinguin instal·lacions a Catalunya (a excepció de les establertes a l’article 18):

Explotacions de producció reproducció i especials de les següents espècies

1.Porcina

2. Bovina.

3. Oví.

4. Cabrum.

5. Equí.

6. Aus de corral.

7. Cunícola.

8. Apícola.

9. Espècies pelleteres.

10. Espècies cinegètiques de caça major.

11. Altres espècies animals (inclosos els cargols, els insectes i altres invertebrats) que es criïn o es mantinguin per a la producció d’aliments o productes d’origen animal amb destinació a consum humà.

**Article 18**

**Explotacions ramaderes i activitats subjectes a comunicació de l’inici de l’activitat ramadera**

Les persones titulars de les explotacions ramaderes amb animals de producció o de les activitats que s'indiquen a continuació han de comunicar l’inici de les seves activitats:

a) Explotacions d’autoconsum i de petita capacitat.

b) Els centres que únicament emmagatzemen material genètic.

c) Les pastures.

d) Explotacions apícoles amb capacitat inferior a 150 arnes.

**Article 19**

**Procediment d’autorització de l’inici de l’activitat ramadera i d’inscripció en el Registre d’explotacions ramaderes**

19.1 Amb caràcter previ a l’inici de les activitats, les explotacions ramaderes a què fa referència l’article 17 han de sol·licitar i obtenir l’autorització d’inici de l’activitat ramadera

19.2 Els subjectes obligats a adreçar-se electrònicament amb l’Administració han de presentar les sol·licituds per mitjans telemàtics des de la pàgina web <http://seu.gencat.cat> mitjançant els formularis normalitzats establerts pel DACC.

En el cas de presentació de les sol·licituds a la Xarxa d’Oficines de Gestió Empresarial de la Generalitat de Catalunya, aquestes realitzaran la verificació formal de la documentació presentada, i una vegada realitzada, hauran de trametre la documentació a l’oficina comarcal competent en matèria de ramaderia i sanitat animal per al seu estudi i tramitació.

19.3 Les sol·licituds realitzades es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

19.4 Per aquells tràmits que no siguin presentats per la persona titular, serà necessari acreditar l’autorització de la mateixa per qualsevol mitjà vàlid en dret.

19.5 A les sol·licituds, s’hi ha d’adjuntar la documentació que es detalla a continuació:

a) Memòria descriptiva de les activitats en funció de l’espècie, d’acord amb el model normalitzat que es pot obtenir al web [http://www.gencat.cat](http://www.gencat.cat/) o en qualsevol dependència del departament competent en matèria de ramaderia o de la Xarxa d’Oficines de Gestió Empresarial.

b) Plànol de distribució de les instal·lacions.

c) Acreditació de la titularitat de l’explotació ramadera per qualsevol mitjà admès en dret. En el cas que la persona sol·licitant no sigui el propietari o propietària de les instal·lacions, cal que aporti la conformitat del propietari o propietària.

d) Declaració responsable que afirmi que es disposa de l’autorització o llicència ambiental. En el supòsit d’estar sotmès a comunicació ambiental, la declaració responsable ho és sobre haver-la presentat a l’ajuntament corresponent i estar en possessió de la certificació tècnica ambiental.

e) Còpia del DNI/NIF/NIE de la persona titular i de la persona propietària de l’explotació. Únicament caldrà aportar aquesta documentació en cas de no autoritzar el Departament per obtenir-la.

f) Si escau, acreditació de la representació per qualsevol mitjà vàlid en el dret que en deixi constància.

g) Si escau, còpia de les escriptures i/o estatuts registrats de l’entitat sol·licitant. Si aquesta documentació està disponible al Registre d'Entitats Jurídiques, es verificarà d’ofici.

h) Si escau, document d’atorgament de la representació per a la realització de tràmits en el Registre d’explotacions ramaderes mitjançant la gestió telemàtica ramadera.

No obstant això, no cal presentar la documentació que ja s’hagi presentat anteriorment en el departament competent en matèria de ramaderia o en qualsevol altre organisme de l’Administració i les dades de la qual no hagin variat i continuïn essent vigents. En aquest cas, quan s’iniciï el procediment administratiu en una oficina del departament competent en matèria de ramaderia diferent d'aquella on es va presentar la documentació o a la Xarxa d’Oficines de Gestió Empresarial, cal indicar en l’imprès de sol·licitud en quin procediment, i unitat on es va presentar la documentació.

i) Document acreditatiu de les característiques dels sistemes d’emmagatzematge de les dejeccions ramaderes.

19.6 En el cas que la sol·licitud d’autorització presenti una de les excepcions d’ubicació que regula l’article 5.4, prèviament a la sol·licitud d’autorització, ha de disposar de l’informe favorable de la Comissió del registre d’explotacions ramaderes, el qual s’ha d’unir a l’expedient.

**Article 20**

**Instrucció i resolució del procediment d’autorització d’inici de l’activitat ramadera**

20.1 Rebuda la sol·licitud d’autorització i la documentació corresponent, si l’òrgan instructor comprova que les dades aportades són incompletes o incorrectes, ha de requerir la persona sol·licitant perquè en un termini de deu dies esmeni les deficiències observades. Transcorregut aquest termini sense que s’hagi donat compliment al requeriment, es considera que la persona sol·licitant desisteix de la seva sol·licitud.

20.2 Presentada la documentació s’ha de realitzar una visita a les instal·lacions dins del termini dels tres mesos a què fa referència l’apartat cinquè d’aquest article.

En aquesta visita s’ha d’aixecar Acta de verificació de les dades que consten a la sol·licitud en què es faci constar el compliment o no dels requisits per ser autoritzada.

20.3 L’oficina comarcal del departament competent en matèria de ramaderia, un cop comprovat el compliment dels requisits exigits en la normativa corresponent, ha de dictar la resolució autoritzant l’inici de l’activitat ramadera i procedir a la inscripció d’aquesta autorització al Registre d’explotacions ramaderes.

20.4 A la resolució ha de figurar el número d’inscripció en el Registre d’explotacions ramaderes i les activitats per a les quals ha estat autoritzat.

Un cop realitzada la inscripció, l’Oficina comarcal corresponent ha de notificar a la persona titular de l’explotació ramadera aquest fet, fent menció expressa del número d’inscripció atorgat.

20.5 La resolució s’ha de dictar i notificar a la persona titular en el termini màxim de tres mesos a comptar des de la presentació de la sol·licitud d’inscripció. L’Administració pot ampliar per una sola vegada aquest termini per motius de complexitat de l’expedient. L’ampliació, que no pot ser superior a tres mesos, i la durada s’han de motivar degudament i s’ha de notificar a la persona sol·licitant abans de que expiri el termini inicial.

En cas de manca de resolució expressa, la persona titular pot entendre desestimada la sol·licitud per silenci administratiu.

20.6 La resolució de desestimació ha de ser motivada. Contra aquesta resolució es pot interposar recurs d’alçada davant dels serveis territorials del departament competent en matèria de ramaderia en el termini d’un mes a comptar de la notificació.

20.7 La notificació per als subjectes obligats es farà per mitjans electrònics i es podrà accedir al contingut a través del [portal de notificacions e-NOTUM](https://usuari.enotum.cat/webCiutada/?locale=ca). D’acord amb l’article 43 de la Llei 39/2015, d’1 d’octubre, del Procediment Administratiu Comú de les Administracions Públiques i amb l’article 56.4 de la llei 26/2010, del 3 d’agost, de règim jurídic i de procediment de les administracions públiques de Catalunya, des del moment del dipòsit de la notificació per part del departament es disposarà de 10 dies naturals per a la seva visualització o rebuig. Si transcorregut el termini de 10 dies naturals no s’ha accedit a la notificació que estarà en estat 'Dipositada' al [portal de notificacions e-NOTUM](https://usuari.enotum.cat/webCiutada/?locale=ca), o si s’ha accedit però no s’ha visualitzat la notificació, aquesta s’entendrà com a rebutjada. Des del moment en què s’accedeix al contingut de la notificació s’entén que aquesta ha estat practicada. Des del moment en que es rebutja la notificació aquesta es considera practicada.

**Article 21**

**Procediment de comunicació d’inici de l’activitat ramadera**

21.1 Les explotacions ramaderes a què fa referència l’article 18, prèviament a l’inici de l’activitat han de comunicar-ho a l’oficina comarcal del departament competent en matèria de ramaderia.

21.2 Els subjectes obligats a adreçar-se electrònicament amb l’Administració han de presentar les comunicacions per mitjans telemàtics des de la pàgina web <http://seu.gencat.cat> mitjançant els formularis normalitzats establerts pel DACC.

En el cas dels subjectes no obligats a adreçar-se electrònicament amb l’Administració, les comunicacions es poden també formalitzar mitjançant l’imprès normalitzat que es pot descarregar des de la seu corporativa electrònica de la Generalitat de Catalunya ([https://seu.gencat.cat](https://seu.gencat.cat/)) o obtenir en qualsevol dependència del departament competent en matèria de ramaderia. Aquestes comunicacions s’han d’adreçar a les oficines comarcals del departament competent en matèria de ramaderia i s’han de presentar en aquestes oficines o a la Xarxa d’Oficines de Gestió Empresarial, sense perjudici de fer ús de la resta de mitjans establerts en la Llei 26/2110, del 3 d’agost.

21.3 Les comunicacions realitzades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

21.4 Per aquells tràmits que no siguin presentats per la persona titular, serà necessari acreditar l’autorització de la mateixa per qualsevol mitjà vàlid en dret.

21.5 El model de comunicació ha de contenir les dades segons les quals es garanteixi el compliment de tots els requisits establerts en aquest Decret i en la normativa sectorial aplicable i ha d’informar de la documentació que la persona interessada ha de presentar per acreditar la identitat i la representació de la persona sol·licitant en el cas que no autoritzi a la comprovació telemàtica d’aquestes dades per part de l’Administració i si s’escau dels estatuts

21.6 La comunicació prèvia d’inici d’activitat ha d’anar acompanyada de la documentació següent:

a) Memòria descriptiva de les activitats d’acord amb el model normalitzat que es pot descarregar des de la seu corporativa electrònica de la Generalitat de Catalunya ([http://www.gencat.cat](http://www.gencat.cat/)) o obtenir en qualsevol dependència del departament competent en matèria de ramaderia o de la Xarxa d’Oficines de Gestió Empresarial.

b) Acreditació de la titularitat de l’explotació ramadera. En el cas que la persona sol·licitant no sigui la propietària de l’explotació, cal que aporti la conformitat de la persona propietària. En el cas d’explotacions d’autoconsum definides a l’article 3.1.g no serà necessària la conformitat de la persona propietària.

c) Còpia del DNI/NIF/NIE de la persona titular i de la persona propietària de l’explotació. Únicament caldrà aportar aquesta documentació en cas de no autoritzar el Departament per obtenir-la.

d) Si escau, acreditació de la representació per qualsevol mitjà vàlid en el dret que en deixi constància.

e) Si escau, còpia de les escriptures i/o estatuts registrats de l’entitat sol·licitant. Si aquesta documentació està disponible al Registre d'Entitats Jurídiques, es verificarà d’ofici.

f) Si escau, document d’atorgament de la representació per a la realització de tràmits en el Registre d’explotacions ramaderes mitjançant la gestió telemàtica ramadera

21.7 En el cas que la comunicació presenti una de les excepcions d’ubicació que regula l’article 5, prèviament a la presentació de la comunicació, ha d’haver demanat i obtingut informe favorable de la Comissió del registre d’explotacions ramaderes.

21.8 La documentació que es detalla en els apartats anteriors i les dades de la qual no hagin variat i continuïn vigents, no cal aportar-la quan ja s’hagi presentat anteriorment en el departament competent en matèria de ramaderia. En aquest cas, quan s’efectua la comunicació en una oficina del departament competent en matèria de ramaderia diferent d'aquella on es va presentar la documentació o a la Xarxa d’Oficines de Gestió Empresarial, cal indicar en l’imprès de comunicació en quin procediment i unitat es va presentar la documentació.

21.9 La comunicació prèvia comporta la inscripció d’ofici al Registre d’explotacions ramaderes, sense perjudici de les actuacions de comprovació, control i inspecció que l’oficina comarcal del departament competent en matèria de ramaderia realitzi per garantir el compliment dels requeriments establerts en el present Decret. A aquest efectes, una vegada realitzada la inscripció, l’oficina comarcal corresponent ha de notificar al titular de l’explotació ramadera aquest fet, seguint el procediment previst a l’article 20.7 d’aquest Decret, fent menció expressa del número de registre atorgat. En el cas dels subjectes no obligats a adreçar-se electrònicament amb l’Administració, es notificarà a l’adreça postal que consta en el formulari de sol·licitud, i sense perjudici de poder accedir a la notificació electrònica mitjançant el [portal de notificacions e-NOTUM](https://usuari.enotum.cat/webCiutada/?locale=ca).

21.10 La inexactitud, falsedat o omissió, de caràcter essencial, en qualsevol dada en la comunicació o en la documentació que l’acompanya, comporta, amb audiència prèvia a la persona interessada, l’emissió d’una resolució per la qual es deixa sense efecte la inscripció al Registre d’explotacions ramaderes i impedeix l’exercici del dret o de l’activitat afectada.

S’entén de caràcter essencial la informació indicada als apartats 5 i 6 d’aquest article.

**Article 22**

**Modificació de les dades registrals subjecta a autorització**

22.1 Requereixen d’autorització prèvia per part de l’Oficina Comarcal del departament competent en matèria de ramaderia, les modificacions següents:

a) Ampliacions:

* 1. Per a totes les espècies (excepte en el cas de l’apicultura i les espècies incloses dins de l’apartat 11 de l’annex 1): ampliacions que suposin un increment superior al valor equivalent de les URM d’una subexplotació de petita capacitat, d’acord amb l’establert a l’annex corresponent a cada espècie. En cas que a una mateixa explotació allotgi dues o més espècies d’aus de corral, o allotgi alhora d’animals de l’espècie ovina i cabruna, per realitzar el càlcul esmentat es sumaran les URM de cadascuna de les espècies presents a l’explotació.
  2. En el cas de l’apicultura: les ampliacions de les que tinguin la consideració de professionals, i les que impliquin que l’explotació passi a ser considerada com a professional.
  3. Les espècies incloses dins de l’apartat 11 de l’annex 1: ampliacions que incrementin més d’un 15% la seva capacitat al Registre.

b) Canvis d’activitat (excepte en el cas dels canvis entre l’espècie ovina i caprina).

c) Canvis d’orientació productiva, quan el canvi impliqui unes condicions d’ubicació més restrictives.

d) Modificacions de les formes de cria en avicultura.

e) Modificacions recollides a l’article 5.4

f) Tornar a la situació activa una explotació que tingui la consideració d’inactiva, excepte en el cas de les explotacions sotmeses al regim de comunicació establert a l’article 18.

22.2 Els subjectes obligats a adreçar-se electrònicament amb l’Administració han de presentar les sol·licituds d’autorització de modificació per mitjans telemàtics des de la pàgina web <http://seu.gencat.cat> mitjançant els formularis normalitzats establerts pel DACC.

En el cas de presentació de les sol·licituds a la Xarxa d’Oficines de Gestió Empresarial de la Generalitat de Catalunya, aquestes realitzaran la verificació formal de la documentació presentada, i una vegada realitzada, hauran de trametre la documentació a l’oficina comarcal competent en matèria de ramaderia i sanitat animal per al seu estudi i tramitació.

22.3 Les sol·licituds realitzades es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

22.4 Per aquells tràmits que no siguin presentats per la persona titular, serà necessari acreditar l’autorització de la mateixa per qualsevol mitjà vàlid en dret.

22.5 En el model de sol·licitud s’ha d’adjuntar la documentació que s’indica a l’article 19.5.

22.6 En el cas que la persona titular de l’explotació no es correspongui amb la persona propietària de les instal·lacions, cal que la sol·licitud de modificació vagi acompanyada del consentiment de la persona propietària a la modificació sol·licitada.

22.7 En el cas que la sol·licitud d’autorització presenti una de les excepcions d’ubicació que regula l’article 5, prèviament a la sol·licitud d’autorització, haurà d’haver sol·licitat i obtingut informe de la Comissió del registre d’explotacions ramaderes, el qual s’unirà a l’expedient.

22.8 Rebuda la sol·licitud de modificació i la documentació corresponent, si l’òrgan instructor comprova que les dades aportades són incompletes o incorrectes, ha de requerir la persona titular perquè en un termini de deu dies esmeni les deficiències observades. Transcorregut aquest termini sense que s’hagi donat compliment al requeriment, s’ha de procedir a dictar resolució de desistiment de la sol·licitud.

22.9 L’oficina comarcal del departament competent en matèria de ramaderia, un cop comprovat el compliment dels requisits exigits en la normativa corresponent, ha de dictar la resolució de modificació, que s’inscriurà al Registre.

22.10 La resolució s’ha de dictar i notificar a la persona sol·licitant en el termini màxim de tres mesos a comptar des de la presentació de la sol·licitud d’autorització de modificació. L’Administració pot ampliar per una sola vegada aquest termini per motius de complexitat de l’expedient. L’ampliació , que no pot ser superior a tres mesos, i la durada s’han de motivar degudament i s’ha de notificar a la persona sol·licitant abans que expiri el termini inicial.

En cas de manca de resolució expressa, la persona sol·licitant pot entendre desestimada la sol·licitud per silenci administratiu.

22.11 A efectes del Registre d’explotacions ramaderes, la data de la efectivitat de la modificació serà la de la resolució d’autorització.

22.12 La resolució de desestimació ha de ser motivada. Contra aquesta resolució es pot interposar recurs d’alçada dels serveis territorials del departament competent en matèria de ramaderia en el termini d’un mes a comptar de la notificació.

22.13 La notificació es realitzarà seguint el procediment previst a l’article 20.7 d’aquest Decret.

22.14 En cas que el cens d’una explotació no superi el cens d’autoconsum durant dos anys consecutius, previ tràmit d’audiència a les persones titular i propietària, es modificarà d’ofici les dades relatives a la capacitat real de les explotacions d’autoconsum definides a l’article 3.1 g)

**Article 23**

**Modificació de les dades registrals subjecta a comunicació**

23.1 Les modificacions següents requereixen la comunicació a l’oficina comarcal del departament competent en matèria de ramaderia, en el termini màxim d’un mes des que es va produir la modificació:

a) Qualsevol modificació de les dades registrals derivada de circumstàncies que no siguin les previstes en l’article 22.1.

b) Les modificacions registrals d’explotacions d’autoconsum, d’explotacions de petita capacitat i les explotacions apícoles no professionals, sempre i quan no perdin la condició de petita capacitat o d’apícola no professional.

c) La inactivitat de les activitats que van determinar la inscripció.

23.2 Els subjectes obligats a adreçar-se electrònicament amb l’Administració han de presentar les comunicacions per mitjans telemàtics des de la pàgina web <http://seu.gencat.cat> mitjançant els formularis normalitzats establerts pel DACC.

En el cas dels subjectes no obligats a adreçar-se electrònicament amb l’Administració, les comunicacions es poden també formalitzar mitjançant l’imprès normalitzat que es pot descarregar des de la seu corporativa electrònica de la Generalitat de Catalunya ([https://seu.gencat.cat](https://seu.gencat.cat/)) o obtenir en qualsevol dependència del departament competent en matèria de ramaderia. Aquestes comunicacions s’han d’adreçar a les oficines comarcals del departament competent en matèria de ramaderia i s’han de presentar en aquestes oficines o a la Xarxa d’Oficines de Gestió Empresarial, sense perjudici de fer ús de la resta de mitjans establerts en la Llei 26/2110, del 3 d’agost.

23.3 Les comunicacions realitzades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

23.4 Per aquells tràmits que no siguin presentats per la persona titular, serà necessari acreditar l’autorització de la mateixa per qualsevol mitjà vàlid en dret.

23.5 El model de comunicació ha de contenir les dades segons les quals es garanteixi el compliment de tots els requisits establerts en aquest Decret i en la normativa sectorial aplicable i ha d’informar de la documentació que la persona interessada ha de presentar per acreditar la identitat i la representació de la persona sol·licitant en el cas que no autoritzi a la comprovació telemàtica d’aquestes dades per part de l’Administració i si s’escau dels estatuts

23.6 Quan escaigui, al model de comunicació s’ha d’adjuntar la documentació que s’indica en l’article 21.6.

23.7 En el cas que la comunicació presenti una de les excepcions d’ubicació que regula l’article 5, prèviament a la presentació de la comunicació, ha d’haver demanat i obtingut informe favorable de la Comissió del registre d’explotacions ramaderes.

23.8. En el cas que la persona titular de l’explotació no es correspongui amb la persona propietària de les instal·lacions, cal que la comunicació vagi acompanyada del consentiment de la persona propietària. En el cas d’explotacions d’autoconsum definides a l’article 3.1.g no serà necessària la presentació de la conformitat de la persona propietària.

23.9 A efectes del Registre d’explotacions ramaderes, la data de l'efectivitat de la modificació serà la de presentació de la comunicació.

23.10 En tots els casos previstos en aquest article, la comunicació implica la inscripció d’ofici d’aquestes modificacions, sense perjudici de les actuacions de comprovació, control i inspecció que l’oficina comarcal del departament competent en matèria de ramaderia realitzi per garantir el compliment dels requeriments establerts en el present Decret. En cas de canvi de titularitat, caldrà que l’Oficina Comarcal comprovi que prèviament s’ha presentat la modificació de la titularitat del pla de gestió de les dejeccions ramaderes d'acord amb el que estableix la normativa en matèria de prevenció i control ambiental de les activitats. A aquest efectes, una vegada realitzada la inscripció, l’oficina comarcal corresponent ha de notificar al titular de l’explotació ramadera aquest fet, seguint el procediment previst a l’article 20.7 d’aquest Decret

23.11 La inexactitud, falsedat o omissió, de caràcter essencial, en qualsevol dada en la comunicació o en la documentació que l’acompanya comporta, amb audiència prèvia a la persona interessada, l’emissió d’una resolució per la qual es deixa sense efecte la inscripció al Registre d’explotacions ramaderes de les modificacions.

S’entén de caràcter essencial la informació indicada als apartats 3 i 5, i quan escaigui, la dels apartats 6, 7 i 10 d’aquest article.

23.12 En cas que el cens d’una explotació o subexplotació no superi el cens d’autoconsum durant dos anys consecutius, previ tràmit d’audiència a les persones titular i propietària, es modificaran d’ofici les dades relatives de capacitat de l’explotació adaptant-la al cens d’autoconsum definit a l’article 3.1 g)

**CAPÍTOL 4**

**REGISTRE D’EXPLOTACIONS RAMADERES**

**Article 24**

**Registre d’explotacions ramaderes**

24.1 El Registre d’explotacions ramaderes és un registre de caràcter administratiu en el qual s’han d’inscriure, totes les explotacions ramaderes ubicades a Catalunya.

24.2 El Registre conté les dades relacionades amb l’activitat o activitats que es desenvolupen a l’explotació així com les dades de capacitat màxima desglossada per espècies. La inscripció en el Registre és requisit previ per a l’inici de l’activitat ramadera així com per a l’expedició dels documents relacionats amb l’explotació, i per a l’obtenció d’ajuts.

24.3 Les explotacions han de tenir un únic número de registre, el qual té l’estructura següent: ES més dos dígits de la província segons la codificació que confeccioni l’organisme competent en matèria d’estadística, més tres dígits que identifiquen el municipi segons la codificació que confeccioni l’organisme citat, més set dígits que identifiquen l’explotació dins del municipi.

24.4 Sense perjudici de l’esmentat al punt 3 d’aquest article, a les explotacions ramaderes de Catalunya se’ls assignarà automàticament un codi local de marca oficial. Aquesta marca oficial es determinarà de la forma següent: les tres primeres xifres assenyalaran el número de municipi en el qual radica l’explotació, i a continuació del número de municipi hi haurà la identificació de l’explotació dins d’un municipi, que es determinarà per la combinació de dues lletres majúscules de l’abecedari. Si les combinacions de dues lletres majúscules són insuficients en algun municipi, per a la identificació de totes les explotacions es faran combinacions amb lletres i números.

**Article 25**

**Adscripció del Registre i òrgans competents**

25.1 El Registre depèn de la direcció general competent en matèria de ramaderia.

25.2 Correspon a la subdirecció general competent en matèria de ramaderia la direcció, el control i la coordinació del Registre.

25.3 La gestió del Registre correspon a les oficines comarcals del departament competent en matèria de ramaderia, a excepció de les inactivitats i baixes d’ofici, que seran gestionades per les Seccions de Ramaderia i Sanitat Animal dels Serveis Territorials.

25.4 Correspon a les Seccions de Ramaderia i Sanitat Animal dels Serveis Territorials la supervisió de les actuacions de les Oficines Comarcals en matèria de la gestió del Registre.

**Article 26**

**Estructura del Registre**

El Registre s’estructura en les seccions següents:

1. Porcí.

2. Boví.

3. Oví.

4. Cabrum.

5. Èquids.

6. Aus de corral.

7. Cunícola.

8. Apícola.

9. Espècies pelleteres.

10. Espècies cinegètiques de caça major.

11. Altres espècies animals que es criïn o es mantinguin per a la producció d’aliments o productes d’origen animal amb destinació a consum humà definides a l’annex 1 d’aquest Decret.

12. Centres de recollida, emmagatzematge i distribució de material genètic, inclosos els equips de recollida i transferència d’oòcits, òvuls i embrions.

13. Instal·lacions d’explotacions especials definides a l’annex 10 d’aquest Decret.

**Article 27**

**Inscripció en el Registre i dades a inscriure**

27.1 La inscripció de dades en el Registre segueix el règim que es determina en els articles 20, 21, 22 i 23.

27.2 Les dades que han de constar en el Registre d’explotacions ramaderes són:

**a) Relatives al conjunt de l’explotació.**

1. Codi d’identificació de l’explotació d’acord amb el previst a l’article 24 d’aquest Decret, i nom de l’explotació.

2. Dades de la persona titular de l’explotació: cognoms i nom o raó social, número o codi d’identificació fiscal (NIF), adreça, codi postal, Població, municipi, comarca i província, telèfon i adreça de correu electrònic a efectes de notificació.

3. Dades d’altres persones relacionades amb l’explotació: cognoms i nom o raó social, NIF i relació amb l’explotació, adreça, població, municipi, comarca, província, codi postal, telèfon i correu electrònic.

4. Nom i cognoms, NIF, telèfon i adreça de correu electrònica a efectes de notificació del/ de les veterinaris/àries responsables de l’explotació.

5. Tipus d’explotació.

6. Dades de la ubicació principal (adreça, codi postal, població, municipi, comarca i província) i coordenades geogràfiques.

**b)** **Relatives a cadascuna de les espècies (subexplotacions)**

1. Espècie/s.

2. Coordenades geogràfiques de la ubicació de cadascuna de les espècies i, quan escaigui, de la ubicació o ubicacions secundàries (naus, assentaments apícoles, recintes, etc.) on es crien i/o es mantenen cada espècie.

3. Estat en el registre (alta, inactiva, baixa).

4. Capacitat màxima, motiu i data d’inscripció al registre

5. Classificació zootècnica i data d’inscripció al registre

6. Indicació de si es tracta d’autoconsum o petita capacitat, quan escaigui.

7. Classificació segons el sistema productiu: intensiu, extensiu o semiintensiu.

8. Classificació segons criteris de sostenibilitat o autocontrol: explotacions ecològiques, integrades o convencionals.

9. Classificació segons la capacitat productiva, si escau.

10. Classificació segons la forma de cria, si escau.

11. Cens i data d’actualització.

12. Quan escaigui, règim d’integració i dades identificatives de l’empresa integradora.

13. Quan sigui procedent, codi identificatiu, raó social, adreça, codi postal, municipi de l’agrupació de defensa sanitària.

14. Nom i cognoms, NIF, telèfon i adreça de correu electrònica a efectes de notificació del/ de les veterinaris/àries responsables, així com de les persones responsables del benestar animal (quan escaigui).

15. Quan sigui procedent, informació sobre els controls, la qualificació sanitària, vacunacions i tractaments que afectin l’espècie considerada.

16. Informació sanitària relativa a les restriccions d’entrada i sortida que afectin l’espècie considerada dins l’explotació, amb indicació de les causes.

**Article 28**

**BAIXA DE LA INSCRIPCIÓ EN EL REGISTRE**

1. En el cas que l’explotació interrompi la seva activitat durant un període d’un any, l’explotació passa a tenir la consideració d’inactiva. Aquest termini comença a comptabilitzar-se des de l’última sortida dels animals. En el cas d’inactivitat comunicada per la persona titular, a efectes administratius, la data de la inactivitat serà la data de la comunicació presentada.

2. Transcorreguts tres anys des de la darrera sortida d’animals sense que s’hagi reiniciat l’activitat de l’explotació, l’explotació es considerarà de baixa a efectes de Registre, excepte per causa de força major, previ tràmit de audiència a la/les persona/es interessada/es.

3. Procediment de baixa de la inscripció en el registre:

**A) Baixa comunicada per la persona titular de l’explotació ramadera**

a) Els subjectes obligats a adreçar-se electrònicament amb l’Administració han de presentar les comunicacions per mitjans telemàtics des de la pàgina web http://seu.gencat.cat mitjançant els formularis normalitzats establerts pel DACC.

En el cas dels subjectes no obligats a adreçar-se electrònicament amb l’Administració, les comunicacions es poden també formalitzar mitjançant l’imprès normalitzat que es pot descarregar des de la seu corporativa electrònica de la Generalitat de Catalunya ([https://seu.gencat.cat](https://seu.gencat.cat/)) o obtenir en qualsevol dependència del departament competent en matèria de ramaderia. Aquestes comunicacions s’han d’adreçar a les oficines comarcals del departament competent en matèria de ramaderia i s’han de presentar en aquestes oficines o a la Xarxa d’Oficines de Gestió Empresarial, sense perjudici de fer ús de la resta de mitjans establerts en la Llei 26/2110, del 3 d’agost.

b) Les comunicacions realitzades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

c) En el cas que la persona titular de l’explotació ramadera no sigui la persona propietària de l’explotació, aquesta ha de donar el seu consentiment a la comunicació de baixa de la inscripció presentada, excepte en el cas de les explotacions d’autoconsum.

**B) Baixa d’ofici:**

**i)**  **En cas d’inactivitat comunicada per la persona titular**

a) Quan la persona titular de l’explotació hagi comunicat la inactivitat d’aquesta a l’administració, transcorreguts tres anys sense que s’hagi reiniciat l’activitat, a comptar des de l’última sortida d’animals (amb independència de la data en què consti administrativament al Registre), s’iniciarà el procediment de baixa del Registre.

b) El procediment de baixa d’ofici té una durada màxima de 3 mesos, s’inicia amb una proposta de resolució de baixa del Registre, què és notificarà a la persona titular de l’explotació i, si s'escau, al/a la propietari/ària (excepte en el cas de les explotacions d’autoconsum) amb indicació dels fets que donen lloc a la baixa i atorgant un termini de 10 dies per presentar al·legacions i la documentació que es consideri pertinent en defensa dels seus drets i interessos. Transcorregut aquest termini, la Secció Territorial de Ramaderia i Sanitat Animal corresponent del departament competent en matèria de ramaderia dictarà la resolució de baixa. Contra aquesta resolució es pot interposar recurs d’alçada davant del director o la directora dels serveis territorials del departament competent en matèria de ramaderia en el termini d’un mes a comptar de la data de notificació.

c) El termini a què es fa referència en l’apartat a) pot ser inferior en el cas que l’explotació inactiva impedeixi la instal·lació d’una nova explotació o l’ampliació d’una explotació existent. Si la persona titular o el/la propietari/a de l’explotació no vol donar de baixa l’explotació, se li ha d’atorgar un termini de sis mesos per reiniciar l’activitat. Transcorregut aquest termini sense que hagi reiniciat l’activitat, s’iniciarà el procediment de baixa del Registre.

**ii) En cas d’inactivitat detectada per l’administració i no comunicada per la persona titular**

a) En el cas que l’explotació interrompi la seva activitat durant un període d’un any, l’explotació passa a tenir la consideració d’inactiva (amb independència de l’estat en què consti administrativament al Registre). Aquest termini comença a comptabilitzar-se des de l’última sortida d’animals. En aquest cas la Secció Territorial de Ramaderia i Sanitat Animal corresponent del departament competent en matèria de ramaderia ha de notificar a la persona titular de l’explotació i, si s'escau, al/a la propietari/ària (excepte en el cas de les explotacions d’autoconsum), que l’explotació passa a tenir la consideració d’inactiva.

b) Transcorreguts dos anys des de la data de notificació d’inactivitat, sense que s’hagi reiniciat l’activitat de l’explotació, es considerarà de baixa a efectes de Registre, sense perjudici que s’hagi iniciat o no l’expedient de baixa de la inscripció al Registre, i s’iniciarà el procediment de baixa del Registre, d’acord amb el procediment previst a l’apartat i.b.

c) En el cas en que no s’hagi notificat al titular de l’explotació que aquesta ha passat a tenir la consideració d’inactiva, el termini que ha de transcórrer per poder iniciar l’expedient de baixa de la inscripció al Registre és de 3 anys des de la interrupció de l’activitat ramadera a comptar des de l’última sortida d’animals (amb independència de l’estat en què consti administrativament al Registre). Transcorregut aquest termini sense que s’hagi reiniciat l’activitat, es considerarà de baixa a efectes de Registre, sense perjudici que s’hagi iniciat o no l’expedient de baixa, i s’iniciarà el procediment de baixa del Registre, d’acord amb el procediment previst a l’apartat i.b.

d) El termini de dos anys a què es fa referència en l’apartat b) pot ser inferior en el cas que l’explotació inactiva impedeixi la instal·lació d’una nova explotació o l’ampliació d’una explotació existent. Si la persona titular o el/la propietari/a de l’explotació no vol donar de baixa l’explotació, se li ha d’atorgar un termini de sis mesos per reiniciar l’activitat. Transcorregut aquest termini sense que hagi reiniciat l’activitat, s’iniciarà el procediment de baixa del Registre.

**C) Baixa com a conseqüència d’un expedient sancionador o d’una sentència judicial ferma en què l’òrgan competent resolgui, com a sanció accessòria, el tancament o la retirada de l’autorització**.

En aquest cas, la baixa operarà automàticament, sense iniciar el procediment establert a l’apartat 28.3.

**D) Baixa com a conseqüència d’una resolució del procediment d’esmena de defectes o mancances de requisits legals definit a l’article 36 d’aquest Decret.**

En aquest cas, la baixa operarà automàticament, sense iniciar el procediment establert a l’apartat 28.3.

**4. Notificació de la inactivitat i/o baixa de l’explotació / subexplotació**

A) La notificació per als subjectes obligats es farà per mitjans electrònics i es podrà accedir al contingut a través del [portal de notificacions e-NOTUM](https://usuari.enotum.cat/webCiutada/?locale=ca). D’acord amb l’article 43 de la Llei 39/2015, d’1 d’octubre, del Procediment Administratiu Comú de les Administracions Públiques i amb l’article 56.4 de la llei 26/2010, del 3 d’agost, de règim jurídic i de procediment de les administracions públiques de Catalunya, des del moment del dipòsit de la notificació per part del departament es disposarà de 10 dies naturals per a la seva visualització o rebuig. Si transcorregut el termini de 10 dies naturals no s’ha accedit a la notificació que estarà en estat 'Dipositada' al [portal de notificacions e-NOTUM](https://usuari.enotum.cat/webCiutada/?locale=ca), o si s’ha accedit però no s’ha visualitzat la notificació, aquesta s’entendrà com a rebutjada. Des del moment en què s’accedeix al contingut de la notificació s’entén que aquesta ha estat practicada. Des del moment en que es rebutja la notificació aquesta es considera practicada.

B) En el cas dels subjectes no obligats a adreçar-se electrònicament amb l’Administració, es notificarà a l’adreça postal que consta en el formulari de sol·licitud, i sense perjudici de poder accedir a la notificació electrònica mitjançant el [portal de notificacions e-NOTUM](https://usuari.enotum.cat/webCiutada/?locale=ca).

**Article 29**

**Comissió del Registre d’explotacions ramaderes**

29.1 La Comissió del Registre d’explotacions ramaderes és un òrgan col·legiat adscrit a la direcció general competent en matèria de ramaderia, amb la composició, funcions i règim jurídic que preveu aquest article.

29.2 Són funcions de la Comissió del Registre d’explotacions ramaderes:

a) Elaborar els informes en els supòsits d’autorització d’inscripció al registre d’explotacions ramaderes i d’autorització de modificacions al registre, en el cas que es doni alguna de les circumstàncies establertes a l’article 5.4. Aquest informe ha de ser emès en un termini màxim de 6 mesos i té caràcter vinculant.

Si no s’emet aquest informe en el termini indicat en el paràgraf anterior, es considera que l’informe és desfavorable.

En aquest supòsit es pot interposar recurs d’alçada davant de la direcció general competent en matèria de ramaderia.

b) Formular propostes de modificació i actualització dels annexos d’aquest Decret.

c) Garantir la coordinació i transversalitat de la gestió del Registre d’explotacions ramaderes.

d) Proposar les instruccions internes per la gestió del Registre d’explotacions ramaderes.

e) Impulsar actuacions dins del marc de la normativa en matèria d’explotacions ramaderes.

f) Altres funcions que li pugui encarregar la direcció general competent en matèria de ramaderia.

29.3 La Comissió del Registre d’explotacions ramaderes, presidida per la persona titular de la Subdirecció general competent en matèria de ramaderia, està integrada per les persones titulars dels òrgans següents:

- persona titular del servei competent en matèria d’ordenació ramadera, que té la consideració de vice-presidenta de la Comissió.

- persona titular del servei competent en matèria de salut animal.

- persones responsables dels serveis competents en matèria de ramaderia dels diferents serveis territorials del departament competent en matèria de ramaderia.

- persona responsable en matèria de fertilització i gestió de la matèria orgànica.

Un secretari o secretària, amb veu però sense vot, que haurà de ser una persona funcionària del servei competent en matèria d’ordenació ramadera.

29.4 La Comissió es reuneix cada vegada que la convoca la seva persona presidenta (o la persona vicepresidenta, quan així es delegui), i com a mínim cada tres mesos.

29.5 El funcionament de la Comissió es regeix per aquest Decret, per les normes de règim intern que pugui establir i, supletòriament, pel que estableix el capítol II del títol primer de la Llei 26/2010, del 3 d’agost, de règim jurídic i de procediment de les administracions públiques de Catalunya.

29.6 L’assistència a les sessions de la Comissió no genera cap dret econòmic per cap dels seus membres a percebre en cap concepte d’indemnitzacions d’assistència.

29.7 La Comissió rep el suport administratiu, tècnic i logístic de la direcció general competent en matèria de ramaderia.

**Article 30**

**Titularitat a efectes del Registre**

Les dades que consten en el Registre referents a la persona titular i a la persona propietària de l’explotació no tenen altres efectes que els administratius derivats de la inscripció en el Registre, i no atorguen a les persones altres drets que són aliens a la mera inscripció registral.

**CAPÍTOL 5**

**DIRECTORI D’OPERADORS EN EL SECTOR DE LA RAMADERIA**

**Article 31**

**Directori d’operadors en el sector de la ramaderia**

S’hi han d’inscriure els operadors comercials de bestiar que no disposin d’instal·lacions d’allotjament d’animals, els distribuïdors de material genètic, les empreses integradores i les associacions de ramaders, organitzacions de cria i empreses privades de reproductors porcins híbrids, i les persones titulars de basses d’emmagatzematge i/o plantes de tractament de dejeccions ubicades fora del perímetre de les explotacions ramaderes.

**Article 32**

**Inscripció en el Directori d’operadors en el sector de la ramaderia**

32.1 Les persones a les quals es refereix l’article 31, han de comunicar amb caràcter previ a l’inici de l’activitat per a la seva inscripció al Directori d’operadors, seguint el procediment previst a l’apartat 2 d’aquest mateix article, informant de les dades següents:

1. Tipus d’Operador.

2. Dades de l’operador en el sector de la ramaderia: cognoms i nom o raó social, número o codi d’identificació fiscal (NIF), adreça, codi postal, municipi, província i telèfon, adreça de correu electrònic a efectes de notificació.

3. Dades de la persona representant legal relacionada amb l’operador: cognoms i nom o raó social, NIF i relació amb l’explotació.

4. Dades de la ubicació principal (adreça, codi postal, municipi i província) i, si escau, les coordenades geogràfiques.

5. Espècie/s de la/les qual/s actua com a Operador

6. En el cas de distribuïdors de material genètic, el tipus de material que es distribueix.

32.2 Els subjectes obligats a adreçar-se electrònicament amb l’Administració han de presentar les comunicacions per mitjans telemàtics des de la pàgina web <http://seu.gencat.cat> mitjançant els formularis normalitzats establerts pel DACC.

32.3 Les comunicacions realitzades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S@rCat) i quedi constància a l'assentament d'entrada.

32.4 Per aquells tràmits que no siguin presentats per la persona titular, serà necessari acreditar l’autorització de la mateixa per qualsevol mitjà vàlid en dret.

32.5 El model de comunicació ha de contenir les dades segons les quals es garanteixi el compliment de tots els requisits establerts en aquest Decret i en la normativa sectorial aplicable i ha d’informar de la documentació que la persona interessada ha de presentar per acreditar la identitat i la representació de la persona sol·licitant en el cas que no autoritzi a la comprovació telemàtica d’aquestes dades per part de l’Administració i si s’escau dels estatuts

32.6 La documentació que s'indica en els apartats anteriors i les dades de la qual no hagin variat i continuïn vigents, no cal aportar-la quan ja s’hagi presentat anteriorment en el departament competent en matèria de ramaderia.

32.7 La comunicació comporta la inscripció al Directori d’operadors en el sector de la ramaderia, sense perjudici de les actuacions de comprovació, control i inspecció que les Seccions Territorials de Ramaderia i Sanitat animal del departament competent en matèria de ramaderia realitzi per garantir el compliment dels requeriments establerts en el present Decret. A aquest efectes, un cop realitzada la inscripció, les Seccions Territorials de Ramaderia i Sanitat animal del departament competent en matèria de ramaderia corresponent ha de notificar a l’operador comercial corresponent aquest fet, seguint el procediment previst a l’article 20.7 d’aquest Decret, i on s’informarà del nº d’inscripció al directori d’operadors en el sector de la ramaderia que se li atorga.

32.8 La inexactitud, falsedat o omissió, de caràcter essencial, en qualsevol dada en la comunicació o en la documentació que l’acompanya comporta, amb audiència prèvia a la persona interessada, l’emissió d’una resolució per la qual es deixa sense efecte la inscripció al Directori d’operadors.

**Article 33**

**Actualització de dades del Directori d’operadors en el sector de la ramaderia**

33.1 Les persones a les quals es refereix l’article 31han de comunicar per mitjans telemàtics des de la pàgina web http://seu.gencat.cat mitjançant els formularis normalitzats establerts pel DACC qualsevol modificació de les dades que consten en el Directori d’operadors en el sector de la ramaderia.

33.2 En el cas específic de les empreses integradores (en compliment de la normativa vigent en matèria de contractes d’integració), associacions de ramaders, organització de cria i empreses privades de reproductors porcins híbrids, han de comunicar per mitjans telemàtics i mantenir permanentment actualitzada la relació de les explotacions ramaderes que tenen integrades o vinculades.

33.3 La comunicació comporta la inscripció al Directori d’operadors en el sector de la ramaderia, sense perjudici de les actuacions de comprovació, control i inspecció que els Serveis Territorials del departament competent en matèria de ramaderia realitzi per garantir el compliment dels requeriments establerts en el present Decret. A aquest efectes, quan escaigui una vegada realitzada la inscripció, les Seccions Territorials de Ramaderia i Sanitat animal del departament competent en matèria de ramaderia corresponent han de notificar a l’operador aquest fet, seguint el procediment previst a l’article 20.7 d’aquest Decret.

33.4 La inexactitud, falsedat o omissió, de caràcter essencial, en qualsevol dada en la comunicació o en la documentació que l’acompanya comporta, amb audiència prèvia a la persona interessada, l’emissió d’una resolució per la qual es deixa sense efecte la inscripció al Directori d’operadors en el sector de la ramaderia.

**CAPÍTOL 6**

**INSPECCIÓ I RÈGIM SANCIONADOR**

**Article 34**

**Inspecció i control**

34.1 El personal veterinari del departament competent en matèria de ramaderia ha de realitzar les inspeccions per controlar que es compleixen els requisits establerts en aquest Decret i en la normativa sectorial d’ordenació de les explotacions ramaderes.

34.2 El Departament competent en matèria de ramaderia establirà un programa de controls oficials per verificar el compliment del que s’estableix a la normativa vigent, així com el procediment de supervisió de la gestió del registre d’explotacions ramaderes.

**Article 35**

**Adopció de mesures cautelars**

35.1 L’oficina comarcal del departament competent en matèria de ramaderia o el personal que realitza funcions inspectores pot adoptar les mesures cautelars que s’estableixen en la normativa sectorial aplicable.

35.2 Les mesures cautelars que hagin adoptat una persona que realitza funcions inspectores han de ser ratificades, modificades o aixecades pels serveis territorials del departament competent en matèria de ramaderia dintre dels quinze dies següents a la seva adopció.

Contra aquesta resolució es pot interposar recurs d’alçada davant de la direcció general competent en matèria de ramaderia, sense perjudici de la seva executivitat.

35.3 En cas de modificació o ratificació de les mesures cautelars adoptades es pot iniciar el procediment d’esmenes o mancances que preveu l’article 36 i/o el procediment sancionador.

**Article 36**

**Procediment d’esmena de defectes o mancances de requisits legals**

36.1 Si com a conseqüència de les activitats d’inspecció i control es constata l’incompliment d’aquest Decret o de la normativa sectorial aplicable, així com la manca dels requisits exigits per a realitzar l’activitat, l’Oficina Comarcal ha d’iniciar un procediment que permeti l’esmena de defectes o mancances. L’inici d’aquest procediment pot comportar l’adopció de la mesura cautelar de suspensió de l’activitat objecte del procediment, si hi ha risc per a les persones, els béns i el medi ambient.

36.2 L’Oficina comarcal serà l’òrgan instructor responsable de l’expedient i notificarà als interessats l’inici d’aquest procediment, que té una durada màxima de 6 mesos.

36.3 La persona interessada disposa del termini d’un mes des de la notificació de l’acord d’inici per a esmenar les deficiències o per a complir els requisits exigits per la normativa sectorial aplicable. Aquest termini, d’ofici o a sol·licitud de la persona interessada, es ampliable fins a un termini de dos mesos, sempre que es justifiqui raonadament per la complexitat de les actuacions que han de realitzar-se per a solucionar les deficiències o per a complir els requeriments exigits per la normativa sectorial aplicable, sense perjudici del dret a presentar al·legacions en el termini de quinze dies des de la seva notificació.

36.4 L’Oficina comarcal ha de formular la proposta de resolució en vista de la documentació continguda en l’expedient administratiu, una vegada transcorregut el termini a què fa referència l’apartat 3, independentment que s’hagin formulat al·legacions o no.

36.5 La resolució del procediment, que dictarà el/la director/a dels serveis territorials corresponents, ha de determinar:

a) L’arxivament de l’expedient, si de la tramitació del procediment d’esmenes en resulta que l’activitat compleix la normativa sectorial vigent.

b) La suspensió o el cessament permanent de l’activitat, si en el termini d’un mes no s’han esmenat les deficiències detectades o si l’activitat no és legal.

c) El reinici de l’activitat, si després d’haver estat suspesa cautelarment s’acredita que compleix tots els requisits exigits per la normativa sectorial vigent.

Contra aquesta resolució, que ha de ser motivada, es pot interposar recurs d’alçada davant de la direcció general competent en matèria de ramaderia en el termini d’un mes a comptar de la notificació.

36.6. El procediment administratiu d’esmena de defectes és independent i compatible amb el procediment sancionador a què pugui donar lloc l’incompliment.

36.7. El procediment administratiu es pot iniciar d’ofici o a instància de qualsevol persona física o jurídica, per simple denúncia.

36.8 Les mesures cautelars adoptades són objecte d’anotació en el Registre. La resolució de suspensió és objecte d’anotació al Registre com a explotació inactiva, i per tant, transcorregut el termini establert a l’article 28.b) sense que s’hagi aixecat la suspensió, s’inicia el procediment de baixa del Registre per inactivitat previst a l'esmentat article. La resolució de cessament de l’activitat és objecte d’anotació al Registre com a baixa de l’explotació.

**Article 37**

**Infraccions i sancions**

L’incompliment del que preveu aquest Decret serà sancionat d’acord amb la normativa sectorial aplicable, la *Llei de l’Estat 8/2003, de 24 d’abril, de sanitat animal*, així com la *Llei de l’Estat 32/2007, de 7 de novembre, per a la cura dels animals en l’explotació, transport, experimentació i sacrifici*, així com altres normes legals que siguin d’aplicació en matèria sancionadora.

**Article 38**

**Òrgans competents**

38.1 Correspon al director o a la directora dels serveis territorials del departament competent en matèria de ramaderia corresponents acordar l’inici dels procediments sancionadors i designar-ne l’instructor o la instructora.

38.2 Són competents per imposar les sancions els òrgans següents:

a) El director o la directora dels serveis territorials corresponents, els cas d’infraccions lleus i greus.

b) El director o la directora general competent en matèria de ramaderia en cas d’infraccions molt greus.

c) El conseller o consellera competent en matèria d’agricultura i ramaderia, en cas d’infraccions que comportin el tancament de l’explotació.

38.3 Els òrgans competents per resoldre els recursos d’alçada són:

a) El director o la directora general competent en matèria de ramaderia quan el recurs s’interposi contra actes, dictats pel director o la directora general dels serveis territorials corresponents.

b) El conseller o la consellera del departament competent en matèria de ramaderia, quan el recurs s’interposi contra actes dictats pel director o la directora general competent en matèria de agricultura i ramaderia.

**DISPOSICIONS ADDICIONALS**

**D. A. PRIMERA**

**Coordinació de registres**

El número d’identificació REGA s’ha de facilitar d’ofici a les persones titulars dels establiments i instal·lacions que necessiten disposar del número d’identificació REGA (Registro de explotaciones ganaderas) però que no s’han d’inscriure en el Registre regulat en aquest Decret, atès que per la seva activitat s’han d’inscriure en els registres que, entre d’altres, s’indiquen a continuació:

- Registre de nuclis zoològics previst en el títol IV del Text refós de la Llei de protecció dels animals aprovat pel Decret legislatiu 2/2008, de 16 d’abril.

- Registre d’empreses de control i recollida d’animals de companyia previst en la disposició addicional segona del Text refós de la Llei de protecció dels animals aprovat pel Decret legislatiu 2/2008, de 16 d’abril.

- Registre d’animals de competició, previst en la disposició addicional segona del Text refós de la Llei de protecció dels animals, aprovat pel Decret legislatiu 2/2008, de 16 d’abril.

- Registre general d’animals de companyia previst en el Decret 328/1998, de 24 de desembre, pel qual es regula la identificació i el Registre general d’animals de companyia.

- Registre de pesca i aqüicultura de Catalunya previst en el títol IV de la Llei 2/2010, de 18 de febrer, de pesca i acció marítimes.

- Registre d'indústries agràries i alimentàries de Catalunya previst en el Decret 302/2004, de 25 de maig, pel qual es crea i s'aprova el funcionament del Registre d'indústries agràries i alimentàries de Catalunya.

- Registre de centres de cria, subministradors i usuaris d’animals d’experimentació previst en el Decret 214/1997, de 30 de juliol, pel qual es regula la utilització d’animals per a experimentació i per a altres finalitat científiques.

- Registre sanitari d'indústries i productes alimentaris de Catalunya previst en la Llei 16/1983, de 14 de juliol, de la higiene i el control alimentaris.

En aquests casos els òrgans administratius responsables dels registres han d’establir els instruments de coordinació que en cada moment es considerin oportuns.

**D. A. SEGONA**

La realització d’alguna activitat que necessiti un número d’identificació REGA, i que no sigui de les incloses en el registre d’explotacions ramaderes ni en els registres esmentats en la disposició addicional primera, es comunicarà a l’oficina comarcal per tal que se li atorgui el número esmentat.

La comunicació s’ha de de presentar per mitjans telemàtics des de la pàgina web http://seu.gencat.cat mitjançant els formularis normalitzats establerts pel DACC, sense perjudici de fer ús de la resta de mitjans establerts en la Llei 26/2010, del 3 d’agost, de règim jurídic i de procediment de les administracions públiques de Catalunya. El número d’identificació REGA serà donat de baixa d’ofici al finalitzar l’activitat.

**D. A. TERCERA**

**Informació**

El departament competent en matèria de ramaderia ha de facilitar mitjançant la seva web, i a través dels seus serveis territorials i de les oficines comarcals i a través de la Xarxa d’Oficines de Gestió Empresarial de la Generalitat de Catalunya, informació sobre la tramitació i requisits de les explotacions ramaderes, del Registre i del Directori d’operadors en el sector de la ramaderia.

**D. A. QUARTA**

**Simplificació documental**

La documentació prevista per les normes d’aquest Decret no és exigible si el departament competent en matèria de ramaderia pot obtenir-la d’altres òrgans o administracions públiques.

**D. A. CINQUENA**

Aquest Decret és d’aplicació sense perjudici del compliment d’altres normatives sectorials de caràcter bàsic o altres normes dictades per la Unió Europea que puguin ser d’aplicació.

**DISPOSICIONS TRANSITÒRIES**

**D. T. PRIMERA**

**Manteniment de l’activitat i no aplicació dels criteris d’ubicació**

A les explotacions ramaderes o altres establiments epidemiològicament relacionats, dels quals el titular pugui acreditar haver sol·licitat a l’administració competent, amb anterioritat a la publicació d’aquest Decret, la llicència d’obres, la llicència o autorització ambiental, la comunicació d’inici d’activitat o el pla de gestió de les dejeccions ramaderes, els serà d’aplicació la normativa anterior a l’entrada en vigor d’aquest Decret en matèria d’ubicació.

**D. T. SEGONA**

1. Les explotacions ramaderes existents abans de l’entrada en vigor d’aquest Decret que allotgin alhora animals de l’espècie porcina i aus reproductores disposen d’un termini d’un any des de l’entrada en vigor d’aquest Decret per adequar-se als requisits establerts a l’article 5.3.b).

2. Les explotacions ramaderes existents abans de l’entrada en vigor d’aquest Decret disposen dels següents terminis per adequar-se als requisits establerts a l’article 6.4:

a) Explotacions amb la presència d’animals de l’espècie porcina i/o avícola: fins l’1/1/2024.

b) Resta d’explotacions: fins l’1/1/2025.

3. Les explotacions ramaderes semiintensives existents abans de l’entrada en vigor d’aquest Decret disposen d’un termini de 2 anys per adequar-se als requisits establerts als apartats 12 i 13 de l’article 6.

4. Les explotacions ramaderes existents abans de l’entrada en vigor d’aquest Decret disposen d’un termini de 2 anys per adequar-se als requisits establerts a l’article 9.3.

5. Els requeriments establerts a l’article 15.b.2 seran obligatoris a partir de la data establerta per la normativa sectorial vigent per a cada espècie.

6. Les explotacions que disposin de tanca perimetral en la data d’entrada en vigor d’aquest decret, poden mantenir-la sempre que garanteixi les mesures de bioseguretat.

**D. T. TERCERA**

1. Les explotacions porcines existents a la data d’entrada en vigor d’aquest Decret, disposen d’un termini de fins a l’1/1/2024 per adaptar-se als requeriments establerts a l’apartat 3 de l’annex 3.E.f).

2. Les explotacions porcines existents a la data d’entrada en vigor d’aquest Decret, disposen d’un termini de 6 mesos des d’aquesta data per adaptar-se als requeriments establerts al punt 3 de l’annex 3.E.g), i fins a l’1/1/2024 per adaptar-se als requeriments establerts als punts 1 i 2 de l’annex 3.E.g).

3. Les instal·lacions de quarantena de les explotacions porcines existents abans de la data d’entrada en vigor d’aquest decret disposen del termini d’un any per adaptar-se als requeriments establerts a l’annex 3.E.h).

4. Les explotacions porcines de petita capacitat existents a la data d’entrada en vigor d’aquest Decret, disposen del termini de fins a l’1/1/2024 per adaptar-se als requeriments establerts a l’annex 3.E.

5. Les explotacions avícoles de petita capacitat existents a la data d’entrada en vigor d’aquest Decret, disposen del termini de fins a l’1/1/2024 per adaptar-se als requeriments establerts a l’annex 4.E.

6. Les explotacions avícoles existents a la data d’entrada en vigor d’aquest Decret disposen d’un termini d’un any per adequar-se als requisits establerts a l’annex 4.E.j.

7. Per a les explotacions de remugants de reposició i reproducció existents a la data d’entrada en vigor d’aquest Decret, en cas que la tanca perimetral existent no garanteixi les mesures de bioseguretat, o en cas que no disposi de tanca perimetral, disposen d’un termini de 2 anys des de la data d’entrada en vigor d’aquest decret per adaptar-se al requeriment de la tanca perimetral establert a l’annex 5.E.a.

8. Les explotacions cunícoles de petita capacitat existents a la data d’entrada en vigor d’aquest Decret, disposen del termini d’un any des d’aquesta data per adaptar-se als requeriments establerts a l’apartat d de l’annex 6.E.

**D. T. QUARTA**

S’estableix un període de 5 anys des de l’endemà de la data de publicació del present Decret, per donar compliment als requisits en matèria de formació establerts a l’article 11.

**DISPOSICIÓ DEROGATÒRIA**

Queda derogat el Decret 40/2014, de 25 de març, d’ordenació de les explotacions ramaderes

**DISPOSICIÓ FINAL:** **FACULTAT DE DESPLEGAMENT**

**D. F. PRIMERA**

Es faculta el conseller o la consellera del departament competent en matèria de ramaderia a:

1. Modificar els annexos pel que fa referència a l’ampliació a altres espècies de les recollides a l’annex 1,

2. Aprovar els corresponents programes sanitaris per a les diferents espècies i a dictar les mesures addicionals de bioseguretat necessàries per protegir la salut animal

3. Dictar mesures més restrictives del que estableix aquest Decret en situacions de risc especial pels animals o per adaptar el seu contingut a la normativa europea

4. Establir els requisits de formació específica del personal de les explotacions ramaderes o de les persones o entitats que presten els seus serveis a les explotacions ramaderes.

**D. F. SEGONA**

El present decret entrarà en vigor al dia següent de la seva publicació al DOGC

Barcelona,

xxx

President/a de la Generalitat de Catalunya

xxx

Conseller/a d’Acció Climàtica, Alimentació i Agenda Rural

**ANNEX 1**

**ESPÈCIES ANIMALS**

1. Porcí: porc i porc senglar.

2. Boví: vacum, búfal, bisó.

3. Oví.

4. Cabrum.

5. Èquids: cavall, ase, mul, zebres.

6. Aus de corral: aus de l’espècie *Gallus gallus*, galls dindi, ànecs, pintades, oques, perdius, guatlles, ratites (estruç, emús, nyandú), faisans i coloms.

7. Cunícola: conill, llebre.

8. Apícola: apis mel·lifera,

9. Espècies pelleteres no declarades com a espècies exòtiques i invasores.

10. Espècies cinegètiques de caça major: cérvol, cabirol, daines i muflons

11. Altres espècies animals (inclosos els cargols, els insectes i altres invertebrats) que es criïn o es mantinguin per a la producció d’aliments o productes d’origen animal amb destinació a consum humà.

**ANNEX 2**

**EQUIVALÈNCIA EN URM DE LES DIFERENTS ESPÈCIES I TIPUS D’ANIMALS**

|  |  |  |
| --- | --- | --- |
| **Tipus de bestiar** | **Fase productiva** | **URM/plaça** |
| Boví | Reproductores vaquí de llet | 1 |
| Reproductores vaquí de carn | 0,8 |
| Cria vaquí de llet | 0,07 |
| Cria vaquí de carn | 0,10 |
| Reposició | 0,6 |
| Engreix | 0,36 |
| Porcí | Sementals | 0,30 |
| Garrins (6-20 kg) | 0,02 |
| Reposició | 0,14 |
| Engreix (20-120 kg) | 0,12 |
| Truja amb garrins fins a 6 Kg | 0,25 |
| Truja amb garrins fins a 20 Kg | 0,30 |
| Truja en cicle tancat\* | 0,96 |
| Porc engreix de 6 a 120 kg (wean to finish) | 0,09 |
| Porc engreix de més de 120 kg | 0,15 |
| Porc engreix de 20 a més de 120 kg | 0,14 |
| Porc de 20 a 50 kg | 0,10 |
| Porc de 50 a 120 kg | 0,14 |
| Oví | Reproductors | 0,11 |
| Reposició | 0,06 |
| Engreix | 0,04 |
| Cabrum | Reproductors | 0,09 |
| Reposició | 0,045 |
| Engreix | 0,03 |
| Conills | Femelles | 0,018 |
| Sementals | 0,022 |
| Reposició | 0,011 |
| Engreix | 0,006 |
| Gàbia de conilla\*\* | 0,054 |
| Èquids | Bestiar equí adult > 1 any | 1 |
| Bestiar equí cria < 6 mesos | 0,2 |
| Bestiar equí engreix i reposició (6-12 mesos) | 0,5 |
| Gallines i pollastres | Reproductores pesants | 0,005 |
| Reproductores lleugeres | 0,004 |
| Recria | 0,001 |
| Engreix | 0,003 |
| Ponedores ous consum | 0,005 |
| Ànecs | Reproductors | 0,006 |
| Recria | 0,001 |
| Engreix | 0,003 |
| Guatlles | Reproductors i ponedores ous consum (amb gàbia o sense) | 0,0009 |
| Recria | 0,0001 |
| Engreix (amb gàbia o sense) | 0,0004 |
| Galls dindi i paons | Reproductors | 0,01 |
| Recria | 0,0021 |
| Engreix | 0,005 |
| Perdius | Reproductors (amb gàbia o sense) | 0,002 |
| Recria | 0,0003 |
| Engreix (amb gàbia o sense) | 0,0009 |
| Oques | Reproductors | 0,006 |
| Recria | 0,001 |
| Engreix | 0,003 |
| Estruços |  | 0,33 |
| Faisans | Reproductors (amb gàbia o sense) | 0,006 |
| Recria | 0,001 |
| Engreix (amb gàbia o sense) | 0,003 |
| Pintades |  | 0,007 |
| Coloms |  | 0,002 |

\*Inclou les places de truges amb la seva descendència i la reposició

\*\*Inclou les femelles amb la seva descendència i la reposició

**ANNEX 3**

**ORDENACIÓ DE LES EXPLOTACIONS PORCINES**

A. DEFINICIONS

a) Porc: animal de l’espècie porcina de qualsevol edat, inclòs el porc senglar.

b) Verro o semental: animal mascle destinat a la reproducció o al rezel de l’espècie porcina de més de 6 mesos d’edat.

c) Truja: animal femella de l’espècie porcina després del primer part.

d) Garrí de cria: animal de l’espècie porcina des del naixement fins al deslletament.

e) Garrí deslletat: animal de l’espècie porcina des del deslletament fins als 2 mesos.

f) Porc de reposició: animal mascle o femella de l’espècie porcina de 2 a 6 mesos o fins al cobriment destinat a la reproducció.

g) Truja jove: animal femella de l’espècie porcina des del cobriment fins al primer part.

h) Porc d’engreix: animal mascle o femella de l’espècie porcina des dels 2 mesos fins al sacrifici.

i) Explotació porcina: explotació tal com es defineix a l’article 3.b en la qual es mantenen animals de l’espècie porcina inclosos els porcs senglars.

j) Explotació porcina per a autoconsum: aquella explotació on es crien porcs amb destinació exclusiva al consum familiar, amb una producció màxima de 3 porcs d’engreix a l’any o l’equivalent 0,36 UGM, i sense disposar de reproductores

k) Explotació porcina de petita capacitat: aquelles que allotgen un màxim de 5 femelles reproductores, podent mantenir fins a un màxim de 25 animals d’engreix; en tot cas, no es poden superar les 5,1 UGM

l) Sistema de producció en fases: el sistema que preveu períodes de cria, reposició, engreix dels animals i les instal·lacions corresponent a cada fase o part d’elles, estan situades en ubicacions geogràfiques diferents, són del mateix titular de l’explotació, agrupació de productors o propietari dels animals i en el qual només s’admeten animals de les mateixes explotacions agrupades en el sistema i mantenen un programa sanitari comú.

m) Explotació del grup especial (de distància ampliada): a efectes de separació sanitària establerta al punt D d’aquest annex s’entén per explotacions de grup especial les explotacions porcines classificades com a selecció, multiplicació, centres de recollida de material genètic, reposició de reproductores, transició de reproductores primípares, transició de garrins futurs reproductors, i centres de quarantena de porcins, segons es defineixen a l’annex 10 d’aquest Decret.

B. CLASSIFICACIÓ DE LES EXPLOTACIONS PORCINES

**B.1 Per la seva orientació zootècnica**

A efectes de registre, les explotacions porcines han de tenir una única classificació zootècnica als efectes de registre i identificació, i s’inscriuran en una de les categories següents com a activitat principal:

**a) Explotacions de reproducció**

i. Selecció: són les explotacions que es dediquen a la producció d’animals de races o híbrids, amb llibres genealògics o oficialment establerts o inclosos en un registre oficial de bestiar, per a l’obtenció d’animals amb destinació a la reproducció i que porten els corresponents programes de millora genètica i de control sanitari. Aquestes explotacions es poden dividir en:

- Explotacions de selecció de races pures.

- Explotacions de selecció d’híbrids.

ii. Multiplicació: són les explotacions dedicades a la multiplicació d’animals de races pures o híbrides, procedents de les explotacions de selecció, la finalitat de les quals és l’obtenció d’animals destinats a la reproducció, mitjançant l’aplicació dels corresponents programes zootècnics i sanitaris. Aquestes explotacions poden generar els seus reproductors per a l’autoreposició.

**b) Explotacions de reposició:**

b.1. Transició de garrins futurs reproductors: són les explotacions dedicades a allotjar garrins procedents d’una sola explotació de selecció o multiplicació i que estan incloses en un sistema de producció en fases, per a la seva transició per realitzar la fase de cria i posterior trasllat a explotacions de reposició de reproductors o de reproducció.

b.2. Reposició de reproductores: són les explotacions dedicades a la reposició i/o engreix de garrins procedents d’una sola explotació de selecció o multiplicació, la destinació dels quals és la reproducció o excepcionalment la fase d’engreix, diferents de les explotacions de transició de garrins futurs reproductors.

b.3. Transició de reproductores primípares: són les explotacions que allotgen exclusivament femelles primípares procedents d’una sola explotació d’origen de selecció o multiplicació, per ser fertilitzades i comercialitzades generalment com a reproductores gestants.

b.4. Altres explotacions de reposició: s’inclouen en aquesta classificació zootècnica les explotacions que allotgen animals procedents d’una sola explotació de selecció o multiplicació, la destinació dels quals és la reproducció en explotacions que pertanyen a un mateix grup de productors o empresa, que disposen d’un mateix veterinari responsable i apliquen un programa sanitari comú. Així mateix, s’inclouen en aquesta classificació les explotacions dedicades a la reposició d’animals futurs reproductors procedents d’una sola explotació de producció, en què la destinació dels animals és l’explotació d’origen.

Es pot autoritzar l’entrada de reproductores de diferents explotacions ubicades a Catalunya, sempre que aquestes explotacions pertanyin al mateix programa de selecció o multiplicació, mantinguin el mateix programa sanitari per a totes les seves explotacions i estiguin sota la mateixa direcció tecnicosanitària del veterinari/ària responsable de l’explotació.

**c) Producció:** són les explotacions dedicades a la producció d’animals destinats a la producció de garrins per al seu engreix i posterior sacrifici. Aquestes explotacions es poden generar els seus reproductors per a l’autoreposició. Es poden diferenciar les explotacions de producció següents:

i. Producció de cicle tancat: explotacions en què tot el procés productiu, naixement, cria, reposició i engreix, es realitza a la mateixa explotació, utilitzant únicament la producció pròpia.

ii. Producció de garrins: aquelles en les quals el procés productiu es limita al naixement i la cria fins al deslletament. Es pot perllongar el procés fins a la fase de recria dels garrins per al seu engreix en explotacions d’engreix.

iii. Producció mixta: són les explotacions que envien part dels garrins nascuts en les seves instal·lacions per la recria o engreix en explotacions d’engreix autoritzades, i altra part de l'engreix la realitzen en la seva explotació.

**d) Transició de garrins:** les explotacions dedicades a allotjar garrins procedents d’altres explotacions que poden estar incloses en un sistema de producció en fases, per a la transició per realitzar la fase de cria i posterior trasllat a explotacions d’engreix. Aquestes explotacions poden engreixar part de la seva producció per al posterior trasllat a l'escorxador.

**e) Engreix:** són les explotacions dedicades a l’engreix dels animals amb destinació a escorxador. Es poden diferenciar les explotacions d’engreix següents:

i) Engreix: explotacions d’engreix que entren garrins procedents d’altres explotacions un cop finalitzada la fase de transició, per a iniciar la fase d’engreix fins a la seva sortida amb destí a escorxador.

ii) Engreix des de la cria fins a la sortida a sacrifici (“wean to finish”): explotacions d’engreix que entren garrins procedents d’altres explotacions per a iniciar la fase de transició i posterior engreix fins a la seva sortida a escorxador, de la totalitat dels animals entrats.

**f) Centre de recollida de semen porcí:** explotació destinada a la recollida, el processament, l’emmagatzematge i el transport de semen porcí per a la comercialització, o per al transport a un centre de processament extern previ a la comercialització, per a l’aplicació en la inseminació artificial, i han de complir els requeriments definits a l’annex 9.

**B.2 Per la seva capacitat productiva:**

Les explotacions porcines es classifiquen en funció de la capacitat productiva expressada en URM, d’acord amb les equivalències establertes per a cada tipus de bestiar a l’annex 2:

a) Explotació de petita capacitat: amb una capacitat de fins a 5,1 URM

b) Grup primer: explotacions amb una capacitat de més de 5,1 URM fins a 120 URM

c) Grup segon: explotacions amb una capacitat de més de 120 URM fins a 480 URM

d) Grup tercer: explotacions amb una capacitat de més de 480 URM fins a 864 URM

No es pot autoritzar la instal·lació d’explotacions amb una capacitat superior a 864 URM

C. CONDICIONS BÀSIQUES DE FUNCIONAMENT

a) Les explotacions porcines, a més del compliment dels requisits mínims establerts en aquest Decret, han de disposar d’un veterinari autoritzat com a responsable sanitari del programa de prevenció i vigilància sanitària del porcí.

b) D’acord amb el previst a l’apartat 4 de l’article 7 d’aquest Decret, les explotacions porcines autoritzades a partir del 14/2/2020 diferent d’autoconsum o petita capacitat, i les explotacions porcines existents abans de la data esmentada amb una capacitat superior a les 120 URM hauran d’adoptar les millors tècniques disponibles d’acord amb la normativa sectorial vigent, i s’hauran de declarar d’acord amb l’article 8.2 d’aquest Decret.

D. CONDICIONS D’UBICACIÓ

a) Les explotacions porcines que sol·licitin autorització o si s'escau hagin de comunicar la seva activitat, amb posterioritat a l’entrada en vigor d’aquest Decret, han de respectar la distàncies mínimes que figuren a la taula següent, respecte a altres explotacions porcines i establiments epidemiològicament relacionats ja existents.

|  |  |  |  |  |  |  |
| --- | --- | --- | --- | --- | --- | --- |
|  | **Auto**  **consum** | **Grup I i de Petita Capacitat** | **Grup II i III** | **Grup**  **Especial** | **Centres**  **de**  **concentració**  **i llocs de control** | **Explotacions avícoles de selecció i multiplicació** |
| **Autoconsum** | - | - | - | 1000 m | 1000 m | 1000 m |
| **Grup I i de petita capacitat** | - | 500 m | 1000 m | 2000 m | 3000 m | 1000 m |
| **Grup II i III** | - | 1000 m | 1000 m | 2000 m | 3000 m | 1000 m |
| **Grup especial** | 1000 m | 2000 m | | | 3000 m | 1000 m |
| **Centres de concentració,**  **llocs de control** | 1000 m | 3000 m | | | | 1000 m |
| **Sistemes d'emmagatzematge i/o tractament de dejeccions ramaderes fora del marc de l’explotació,** | - | 500 m | | | 1000 m | 500 m |
| **Plantes SANDACH cat. III i II que no tractin cadàvers**  **Plantes (Depuradores) de tractament que reben aigües residuals humanes i/o d’origen industrial**  **Indústries càrniques** | - | 500 m | | | 1000 m | \* |
| **Plantes SANDACH cat. I i II que tractin cadàvers** | - | 1000 m | 1000 m | 2000 m | 3000 m | \* |
| **Escorxadors de porcí** | - | 2000 m  1000 m1 | 2000 m  1000 m1 | 2000 m  1000 m1 | 3000 m | \* |
| **Escorxadors diferents de porcí** | - | 2000 m  500 m2 | 2000 m  500 m2 | 2000 m  500 m2 | 3000 m | \* |
| **Altres establiments que suposin un risc higiènic-sanitari** | - | 500 m | 500 m | 500 m | 500 m | \* |
| **Abocadors** | - | 1000 m | 1000 m | 2000 m | 3000 m | \* |
| **Canyets on es dipositen els cadàvers d’animals d’aquesta espècie per a l’alimentació d’aus necròfagues.** | - | 2000 m | 2000 m | 2000 m | 2000 m | \* |
| **Altres explotacions de reposició** | - | 500 m | 1000 m | 2000 m | 3000 m | 1000 m |
| **Autopistes, Autovies, Ferrocarrils i**  **Carreteres xarxa nacional, Bàscules pesatge camions que transportin porcs** | - | 100 m | | | | \* |
| **Resta de vies (no aplica a camins rurals)** | - | 25 m | | | |  |

1 En cas que l’escorxador disposi d’entrada exclusiva de vehicles per a la descàrrega d’animals, amb un sistema de desinfecció del vehicle. + Descàrrega de camions en espais coberts i tancats + Neteja i desinfecció de vehicles en les mateixes instal·lacions després de la descàrrega dels animals + Neteja i desinfecció diària dels corrals d’espera dels animals.

2 En cas que tant les explotacions com els escorxadors disposin de sistemes adequats d’aïllament sanitari d’acord amb la normativa vigent

\* Veure apartat D de l’annex 4

b) Les condicions d’ubicació s’apliquen entre les explotacions, d’aquestes a altres establiments epidemiològicament relacionats, i també en sentit contrari.

c) Les condicions d’ubicació no s’apliquen entre les explotacions d’autoconsum i d’aquestes a la resta d’explotacions de producció, ni en sentit contrari. Les explotacions que així s’instal·lin amb posterioritat a l’entrada en vigor d’aquest Decret no poden modificar la seva condició d’autoconsum si no compleixen les distàncies mínimes establertes.

d) Les explotacions porcines del tipus extensiu han de complir les distàncies establertes per a l’espècie porcina en aquest annex, així com la resta de requisits establerts a la normativa vigent.

e) Les explotacions porcines del tipus mixt (aquelles en què coexisteixen el sistema extensiu i l’intensiu), han de complir els requeriments establerts per ambdós sistemes a la normativa vigent. Dins d’aquest sistema productiu s’han d’incloure les explotacions que disposen de patis a l’aire lliure o amb obertures a l’exterior.

f) L’excepcionalitat contemplada a l’article 5.8 d’aquest Decret es podrà autoritzar als següents establiments:

1. Escorxadors que tinguin la consideració de petita capacitat.
2. Establiments i instal·lacions, en que no hi hagi la presència d’animals.
3. Explotacions ramaderes d’altres espècies diferents de l’espècie porcina, excepte les explotacions avícoles de selecció i multiplicació.
4. Explotacions porcines:

* del grup primer
* d’orientació productiva cicle tancat.
* de sistema productiu diferent de l’intensiu

E. CONDICIONS D’INFRAESTRUCTURA

a) L’àrea delimitada i aïllada de l’exterior a que fa referència l’article 6.10 d’aquest decret ha de consistir en una tanca perimetral que ha de complir amb els requeriments establerts a l’apartat b de l’esmentat article. En el cas d’explotacions extensives, mixtes o semiintensives, i altres instal·lacions en què els animals puguin arribar a accedir fins a la tanca perimetral, s’haurà de disposar d’un doble tancament, amb les següents característiques:

* una tanca exterior com la definida a l’apartat b de l’article 6.10
* una tanca interior com la definida per a la tanca exterior, o un sistema equivalent.

b) Disposar d’un sistema que asseguri la correcta aplicació del producte desinfectant a les rodes dels vehicles als accssos de l’explotació, segons l’article 6.13.

c) Disposar de pediluvis o qualsevol altre sistema equivalent eficaç per a la neteja i desinfecció del calçat a l’entrada de cada nau.

d) Disposar de sistemes per reduir o controlar l’entrada d’ocells i altres animals possibles vectors de transmissió de malalties a les instal·lacions.

e) Les noves explotacions han d’estar dissenyades perquè els vehicles de visitants i persones alienes a l’activitat de l’explotació que puguin ser una font de contagi romanguin fora del recinte de l’explotació.

f) Les noves explotacions han de dissenyar-se per evitar l’entrada al recinte de vehicles d’abastiment de pinsos, càrrega i descàrrega dels animals, retirada de purins, i recollida de cadàvers, operacions que s'han de realitzar des de fora de l’explotació. Per a les explotacions existents abans de l’entrada en vigor d’aquest Decret, disposen del termini establert a l’apartat 1 de la disposició transitòria tercera d’aquest decret per complir els requeriments establerts en aquest punt; no obstant això, i sempre que es pugui justificar per part de la persona titular que sigui tècnicament i estructuralment impossible, el Departament competent en matèria de ramaderia pot exceptuar d’aquest requeriment.

g) A banda de complir amb l’establert a l’article 6.12 d’aquest Decret, els vestidors de les noves explotacions, els de nova construcció per a explotacions existents, i en el cas d’explotacions que realitzin una ampliació, un canvi d’orientació productiva a grup especial o un canvi d’activitat, hauran de complir els següents requisits:

1. El vestidor ha d’estar ubicat a l’entrada l’explotació, de manera que s’eviti el desplaçament de persones amb la roba i calçat de l’exterior per l’interior del perímetre.
2. Disposar d’una entrada i una sortida cap a l’interior de l’explotació, que permeti una diferenciació clara de la zona bruta i de la zona neta pel personal de l’explotació i les visites.
3. Disposar d’una pica per a rentar-se les mans i d’una dutxa en bon estat de funcionament, amb aigua calenta.
4. En el vestidor s’haurà de disposar sempre de roba neta i calçat net d’us exclusiu, i mantenir-se ordenat i en bon estat de neteja.

Per a les explotacions existents que disposin de vestuari a l’entrada en vigor d’aquest decret, disposen del termini establert a l’apartat 2 de la disposició transitòria tercera d’aquest decret per complir els requeriments establerts als apartats g.1, g.2 i g.3.

h) Les explotacions de producció i reproducció, excepte les de d’engreix i producció de garrins, que realitzin reposició externa, hauran de disposar de instal·lacions específiques per a realitzar la quarantena dels nous animals, sempre que els animals de nova entrada no hagin passat prèviament per instal·lacions de quarantena. Aquestes instal·lacions hauran d’estar separades de la resta de les instal·lacions de producció, de forma que es previngui la transmissió d’agents infecto-contagiosos. Els animals de nova entrada hauran de romandre en les instal·lacions de quarantena un període mínim de 3 setmanes. Les explotacions existents abans de la data d’entrada del present Decret disposen del termini establert a l’apartat 3 de la disposició transitòria tercera d’aquest decret per complir els requeriments establerts en aquest apartat.

i) Les condicions establertes en aquest punt E no s’apliquen a les explotacions d’autoconsum. Per a les explotacions de petita capacitat no són d’aplicació els apartats g.1, g.2 i g.3. Les explotacions de petita capacitat existents abans de la data d’entrada del present Decret disposen del termini establert a l’apartat 4 de la disposició transitòria tercera d’aquest decret per complir els requeriments establerts al punt E.

**ANNEX 4**

**ORDENACIÓ DE LES EXPLOTACIONS AVÍCOLES**

A. DEFINICIONS

a) Explotació avícola: explotació tal com es defineix a l’article 3.b en la qual es mantenen aus de corral.

b) Explotació avícola per a autoconsum: aquella explotació avícola on es crien aus amb destinació exclusiva al consum familiar amb una capacitat inferior a 0,15 URM.

c) Explotació avícola de petita capacitat: aquella explotació avícola on es crien aus amb una capacitat inferior a 0,75 URM.

d) Aus de corral: aus de les espècies contemplades a l’annex 1 criades o mantingudes en captivitat com a aus de cria o aus d’explotació.

e) Aus de cria: les aus de corral amb 72 hores o més de vida i destinades a la producció d’ous per incubar.

f) Aus d’explotació: les aus de corral amb 72 hores o més de vida i criades per a la producció de carn, d’ous de consum, el subministrament d’espècies de caça per la a repoblació o altres productes.

g) Ous per incubar: els ous produïts per les aus de corral i que van destinats a la incubació.

h) Pollets d’un dia de vida: totes les aus de corral amb menys de 72 hores de vida i que encara no han estat alimentades, amb excepció dels ànecs muts (de la raça Barberie i els seus encreuaments) els quals poden haver estat alimentats.

i) Lot: el conjunt d’aus de corral amb el mateix estatus sanitari que es troben en el mateix local o recinte i que constitueixen una unitat epidemiològica. En el cas de les aus estabulades, inclou totes les aus que comparteixen la mateixa cubicació d’aire. La identificació del lot és obligatòria i s’ha de realitzar com determini el departament competent en matèria de ramaderia.

j) No es pot autoritzar la instal·lació de noves explotacions ni l’ampliació d’explotacions avícoles existents amb una capacitat superior a:

* 300.000 places de gallines ponedores, podent arribar a 500.000 si s’inclouen les aus de recria.
* 200.000 places de gallines ponedores amb forma de cria campera
* 200.000 places d’aus, que s’estiguin produint sota un sistema d’etiquetatge facultatiu d’acord amb l’establert a la normativa vigent, quan tinguin sortida a l’aire lliure.
* 1.000.000 places de guatlles.

B. CLASSIFICACIÓ DE LES EXPLOTACIONS AVÍCOLES:

**B.1. Segons la seva orientació zootècnica:**

a) Explotacions de selecció: aquelles dedicades a la producció d’ous per incubar destinats a la producció d’aus de cria.

b) Explotacions de recria d’aus de cria: aquelles dedicades al manteniment de les aus de cria d’explotacions de selecció abans de la fase de reproducció.

c) Explotacions de multiplicació: aquelles dedicades a la producció d’ous per incubar destinats a la producció d’aus d’explotació.

d) Explotacions de recria d’aus d’explotació: aquelles dedicades al manteniment d’aus d’explotacions de multiplicació abans de la fase de reproducció

e) Explotacions de producció: aquelles dedicades al manteniment d’aus d’explotació per a la producció de carn, d’ous de consum, altres productes avícoles o per al subministrament d’espècies cinegètiques També s’inclouen les explotacions d’engreix de palmípedes grasses dedicades a allotjar els animals durant la fase final de la seva vida, i que porten a terme una alimentació pautada en una nau condicionada durant un temps que no excedirà els 15 dies.

f) Explotacions de recria d’aus de producció: aquelles dedicades al manteniment de cria d’aus d’explotacions de producció abans de la fase de producció.

g) Incubadores: aquelles explotacions l’activitat de les quals és la incubació, l’eclosió dels ous per incubar i el subministrament de pollets d’un dia de vida.

Als efectes del registre cada explotació de producció o reproducció té una única orientació zootècnica. No obstant, una explotació avícola podrà tenir més d’una orientació zootècnica mantenint un únic número de inscripció en el Registre.

B.2. SEGONS LA FORMA DE CRIA EN EXPLOTACIONS AVÍCOLES DE PRODUCCIÓ:

|  |  |  |
| --- | --- | --- |
| **Tipus d’explotació** | **Sistema de cria** | **Referència normativa requeriments mínims** |
| **Producció per a ous** | EN GÀBIA | Annex II del Reglament (CE) 589/2008 |
| A TERRA |
| A L’AIRE LLIURE |
| ECOLÒGICA1 | Reglament (CE) nº 2018/848 |
| **Producció per a carn** | GALLINER EN INTERIOR | Reial Decret 692/2010 |
| EXTENSIU EN INTERIOR2 | Apartat b de l’annex V del R (CE) 543/2008 |
| CAMPER2 | Apartat c de l’annex V del R (CE) 543/2008 |
| CAMPER TRADICIONAL2 | Apartat d de l’annex V del R (CE) 543/2008 |
| CAMPER CRIAT EN TOTAL LLIBERTAT2 | Apartat e de l’annex V del R (CE) 543/2008 |
| ECOLÒGIC1 | Reglament (CE) nº 2018/848 |

*1Certificat pel CCPAE*

*2Certificat per empreses certificadores*

C. CONDICIONS BÀSIQUES DE FUNCIONAMENT

a) Prèvia comunicació a l’oficina comarcal corresponent, es permet a l’explotació ramadera l’alternança avícola (és a dir, que s’alternin diferents espècies d’aus amb la mateixa orientació zootècnica), sempre que no es superi la capacitat productiva autoritzada expressada en URM de l’annex 2.

b) D’acord amb el previst a l’apartat 4 de l’article 7 d’aquest Decret, les explotacions de pollastres, de gallines i de galls dindi amb una capacitat superior a les 55 URM hauran d’adoptar les millors tècniques disponibles d’acord amb la normativa sectorial vigent, i s’hauran de declarar d’acord amb l’article 8.2 d’aquest Decret.

D. CONDICIONS D’UBICACIÓ

a) Les explotacions avícoles que sol·licitin autorització o si s'escau hagin de comunicar la seva activitat, amb posterioritat a l’entrada en vigor d’aquest Decret, han de respectar la distàncies mínimes que figuren a la taula següent, respecte a altres explotacions avícoles i establiments epidemiològicament relacionats ja existents.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Selecció**  **i recria**  **d’aus**  **de cria** | **Multiplicació**  **i recria**  **d’aus**  **d’explotació** | **Producció**  **i recria**  **d’aus de**  **producció** | **Incubadores** | **Petita capacitat** | **Auto**  **consum** | **Explotacions porcines** |
| **Selecció i recria d’aus de cria** | **2000 m** | **2000 m** | **2000 m** | **2000 m** | **2000 m** | **2000 m** | **1000 m**  **(inclòs autoconsum)** |
| **Multiplicació i recria d’explotació** | **2000 m** | **1000 m** | **1000 m** | **1000 m** | **1000 m** | **1000 m** |
| **Producció i recria d’aus de producció** | **2000 m** | **1000 m** | **1000 m** | | | **~~-~~** | **100 m** |
| **Incubadores** | **2000 m** | **1000 m** | **1000 m** | **1000 m** | **500 m** | **~~-~~** | **100 m** |
| **Escorxadors d’aus** | **2000 m** | **1000 m** | **500 m** | **500 m** | **500 m** | **-** | **500 m** |
| **Abocadors** | **2000 m** | **1000 m** | **500 m** | | | **~~-~~** | **\*** |
| **instal•lacions SANDACH de categoria 1 i 2 instal•lacions d’emmagatzematge i/o tractament fora d’explotacions ramaderes i altres establiments que suposin un risc higiènic-sanitari,**  **depuradores d’aigua** |
| **Petita capacitat** | **2000 m** | **1000 m** | **500 m** | | | **~~-~~** | **\*** |
| **Autoconsum** | **2000 m** | **1000 m** | **-** | **-** | **~~-~~** | **~~-~~** | **-** |

\* Veure apartat D de l’annex 3

b) Les condicions d’ubicació s’apliquen entre les explotacions, d’aquestes a altres establiments epidemiològicament relacionats i també en sentit contrari.

c) Les explotacions d’autoconsum no poden modificar la seva condició d’autoconsum si no compleixen les condicions d’ubicació de l’apartat a.

d) Les explotacions incloses en aquest annex podran fer canvis d’espècie dins de la mateixa família avícola sempre que no redueixin la distància existent.

e) L’excepcionalitat contemplada a l’article 5.8 d’aquest Decret es podrà autoritzar als següents establiments:

1. Escorxadors que tinguin la consideració de petita capacitat.
2. Establiments i instal·lacions, en que no hi hagi la presència d’animals, excepte les plantes SANDACH.
3. Explotacions ramaderes d’altres espècies diferents de l’espècie avícola, excepte les explotacions avícoles de selecció i multiplicació.
4. Explotacions avícoles:

* d’una capacitat màxima de 55 URM.
* que no afectin a explotacions amb orientació productiva de selecció, multiplicació.

E. CONDICIONS D’INFRAESTRUCTURA

a) L’àrea delimitada i aïllada de l’exterior a que fa referència l’article 6.10 d’aquest decret ha de consistir en una tanca perimetral que ha de complir amb els requeriments establerts a l’apartat b de l’esmentat article.

b) Disposar d’un sistema que asseguri la correcta aplicació del producte desinfectant a les rodes dels vehicles als accessos de l’explotació, segons l’article 6.13.

c) Disposar de pediluvis o qualsevol altre sistema equivalent eficaç per a la neteja i desinfecció del calçat a l’entrada de cada nau.

d) Les gàbies o altres dispositius en els quals es transportin els animals seran de material de fàcil neteja i desinfecció i després de la seva utilització es rentaran i desinfectaran abans de tornar a utilitzar-se, o bé aquestes gàbies seran d’un sol ús.

e) Disposar de sistemes per reduir o controlar l’entrada d’ocells i altres animals possibles vectors de transmissió de malalties a les instal·lacions.

f) Les noves explotacions han d’estar dissenyades perquè els vehicles de visitants i persones alienes a l’activitat de l’explotació que puguin ser una font de contagi romanguin fora del recinte de l’explotació.

g) En totes les explotacions s'haurà minimitzar al màxim possible l'entrada de vehicles a l'explotació, i els vehicles de les visites s'hauran de quedar fora de la tanca perimetral de l'explotació. En explotacions de nova instal·lació, els vehicles hauran de realitzar les operacions de retirada d'animals morts des de fora de la tanca perimetral de l'explotació o de la unitat de producció. En qualsevol cas, i quan sigui imprescindible l'entrada i sortida de vehicles auxiliars, aquests s'han de desinfectar a través dels guals i arcs de desinfecció o sistema equivalent a l'entrada i sortida de l'explotació o unitat de producció si s’escau.

h) A banda de complir amb l’establert a l’article 6.12 d’aquest Decret, els vestidors de les noves explotacions, els de nova construcció per a explotacions existents, i en el cas d’explotacions que realitzin una ampliació, un canvi d’orientació productiva a grup especial o un canvi d’activitat, hauran de complir els següents requisits:

1. El vestidor estarà  ubicat a l’entrada l’explotació, de manera que s’eviti el desplaçament de persones amb la roba i calçat de l’exterior per l’interior del perímetre.
2. Disposar d’una entrada i una sortida cap a l’interior de l’explotació, que permeti una diferenciació clara de la zona bruta i de la zona neta pel personal de l’explotació i les visites.
3. Disposar d’una pica per a rentar-se les mans i d’una dutxa en bon estat de funcionament, amb aigua calenta.
4. En el vestidor s’haurà de disposar sempre de roba neta i calçat net d’us exclusiu, i mantenir-se ordenat i en bon estat de neteja.

Per a les explotacions existents que disposin de vestuari a l’entrada en vigor d’aquest decret, disposen del termini establert a l’apartat 5 de la disposició transitòria tercera d’aquest decret per complir els requeriments establerts als punts 1, 2 i 3.

i) Les sales d’incubació han de complir el següent:

- Les sales d’incubació han de mantenir una separació física i funcional entre la incubadora i les instal·lacions de cria. La disposició de les instal·lacions ha de permetre la separació dels diferents sectors funcionals: sector d’emmagatzematge i classificació dels ous, sector de desinfecció, sector de preincubació, sector de naixements i sector de preparació o condicionament de les expedicions de pollets d’1 dia.

- El funcionament estarà basat en el principi de circulació de sentit únic dels ous, del material de servei i del personal.

- Els ous per incubar han de procedir únicament d’explotacions de selecció o de multiplicació.

- Disposaran d’un pla de desinfecció amb descripció de les operacions realitzades i la seva freqüència, que, com a mínim, contindrà el següent:

- les operacions de desinfecció dels ous obligatòriament entre el moment de l'arribada i abans de la incubació,

- a les incubadores de forma sistemàtica,

- a les cambres de naixement i el material, després de cada naixement.

j) Totes les explotacions avícoles, incloses les instal·lacions d’autoconsum, han de disposar d’instal·lacions tancades amb capacitat suficient per poder confinar tots els animals en els supòsits en que sigui necessari d’acord amb la normativa en matèria de prevenció i lluita contra malalties de l’espècie avícola. En cas d’explotacions diferents d’autoconsum que no puguin disposar d’aquestes instal·lacions, hauran de presentar un pla de contingència per evitar la introducció de la malaltia i el contacte amb altres aus. Per a les explotacions existents a l’entrada en vigor d’aquest decret, disposen del termini establert a l’apartat 6 de la disposició transitòria tercera d’aquest decret per complir els requeriments establerts en aquest apartat.

Les condicions establertes en aquest punt E, excepte l’esmentada al punt j), no s’apliquen a les explotacions d’autoconsum.

**ANNEX 5**

**ORDENACIÓ EXPLOTACIONS DE BOVÍ, OVÍ I CABRUM**

A. DEFINICIONS

a) Explotació bovina o d’oví i/o cabrum: explotació tal com es defineix a l’article 3.b d’aquest Decret en la qual es mantenen animals de l’espècie bovina, ovina o caprina.

b) Explotació bovina o d’oví i/o cabrum de petita capacitat: explotació amb una capacitat inferior o igual a 5 URM. En cas d’explotacions en què només hi hagi la presència de xais o cabrits d’engreix, la capacitat màxima serà d'1 URM.

c) Explotació bovina o d’oví i/o cabrum d’autoconsum: explotació amb una capacitat inferior o igual a una vaca reproductora, a 10 ovelles reproductores i a 10 cabres reproductores, incloent la seva descendència, no podent superar en cap cas les 1,5 URM. En cas d’explotacions en què només hi hagi la presència de vedells, xais o cabrits d’engreix, la capacitat màxima serà de 0,4 URM.

 d) No es pot autoritzar la instal·lació d’una nova explotació bovina ni l’ampliació de les existents en el moment de l’entrada en vigor d’aquest Decret amb una capacitat superior a les 600 URM.

**e) En el cas de l’espècie bovina, segons les categories d’animals s’entén per:**

1) Femella adulta (vaca, búfala, bisó femella) femella de l'espècie bovina que ha parit alguna vegada o que té més de 2 anys.

2) Mascle adult (toro, búfal, bisó) animal de l’espècie bovina de més d'un any utilitzat per a la reproducció.

3) Mascle adult castrat (bou): mascle de l'espècie bovina castrat de més d'un any.

4) Animals de reposició (vedells... ): femelles de l'espècie bovina destinades a la reproducció dels 4 mesos als 2 anys i mascles de l'espècie bovina destinats a la reproducció dels 4 mesos a l'any.

5) Animals de cria (vedells... ): femelles i mascles de l'espècie bovina de menys de 4 mesos.

6) Animals d’engreix (vedells... ): animals de l'espècie bovina de més de 4 mesos destinats al sacrifici.

**f) En cas de les espècies ovina i caprina segons les categories d’animals s’entén per:**

1) Ovella o cabra: femella de l’espècie ovina o de l’espècie caprina de més d’un any dedicades a la reproducció.

2) Sementals: animals mascles de més d’1 any dedicats a la reproducció.

3) Cria: animals no reproductors de menys de 2 mesos.

4) Reposició: animals destinats a la reproducció de 2 a 12 mesos.

5) Engreix: animals destinats a l’engreix.

B. CLASSIFICACIÓ ZOOTÈCNICA DE LES EXPLOTACIONS:

B.1 **CLASSIFICACIÓ DE LES EXPLOTACIONS BOVINES:** segons la seva orientació productiva les explotacions bovines es classifiquen de la manera següent:

a) **Explotació de reproducció:** aquella que disposa de femelles reproductores destinades a la producció de llet i/o a la producció de vedells per a ser venuts al deslletament o ser engreixats. Aquestes explotacions només es poden abastir d’explotacions de reproducció o de reposició.

Aquestes explotacions poden ser:

i) Explotació de reproducció per a la producció de llet: són explotacions que es dediquen primordialment a la producció de llet, en les quals es sotmeten les vaques a la munyida i que comercialitzen la major part d’aquesta llet o dels productes làctics.

ii) Explotació de reproducció per a la producció de carn: aquelles explotacions que es dediquen principalment a l’obtenció de vedells de manera que les vaques no són sotmeses a munyida amb la finalitat de comercialitzar la llet o els productes làctics sinó que la llet obtinguda es destina a la cria dels vedells.

iii) Explotació de reproducció per a la producció mixta: aquelles explotacions que tenen les dues orientacions productives anteriors.

b) **Explotació de reposició:** explotacions dedicades exclusivament a la cria de bovins femelles destinades a explotacions bovines de reproducció. No obstant això, en cas que només existeixi un únic origen de reproducció, el Departament competent en matèria de ramaderia pot autoritzar l’entrada d’un número reduït de mascles, destinats a ser engreixats a l’explotació.

c) **Explotació d’engreix:** aquelles dedicades a l’engreix d’animals de l’espècie bovina, amb destinació posterior directa i exclusiva a escorxador. No obstant això, els animals procedents d’explotacions d’engreix qualificades sanitàriament podran transitar per altres centres d'engreix o de concentració, també qualificats sanitàriament, abans de ser sacrificats a escorxador.

Les explotacions d’engreix podran tenir vaques per a la producció de carn, sempre que les vaques i/o la seva descendència que abandonin l’explotació es destinin únicament a altres explotacions d’engreix o a escorxador.

B.2 **CLASSIFICACIÓ DE LES EXPLOTACIONS D’OVÍ I CABRUM:** segons la seva orientació productiva les explotacions d’oví i cabrum es classifiquen de la manera següent:

**a) Explotació de reproducció:** aquella que disposa de femelles reproductores destinades a la producció de llet o d’animals per ser venuts en deslletar-los o ser engreixats. Aquestes explotacions només es poden abastir d’explotacions de reproducció. D’acord amb la seva orientació productiva es poden dividir en:

1) Explotació de reproducció per a la producció de llet: són explotacions que es dediquen principalment a la producció de llet, en les quals es sotmeten les ovelles o les cabres a la munyida i que comercialitzen la major part d’aquesta llet o dels productes làctics.

2) Explotació de reproducció per a la producció de carn: aquelles explotacions que es dediquen principalment a l’obtenció de xais o de cabrits de manera que les ovelles o les cabres no són sotmeses a munyida amb la finalitat de comercialitzar la llet o productes làctics sinó que la llet obtinguda es destina a la cria dels xais o dels cabrits.

3) Explotació de reproducció per a la producció mixta: aquelles explotacions que tenen les dues orientacions productives anteriors.

**b) Explotacions d’engreix:** aquelles explotacions que no disposen d’animals destinats a la reproducció i que es dediquen a l’engreix amb destinació a l’escorxador.

C. CONDICIONS BÀSIQUES DE FUNCIONAMENT

Les explotacions bovines i les explotacions d’oví i cabrum, a més del compliment dels requisits mínims establerts en aquest Decret han de complir el següent:

a) Han de disposar d’un responsable sanitari del programa de prevenció i vigilància sanitària.

b) Les explotacions de reproducció per a la producció de llet i de producció mixta han de complir el següent:

b1) Disposar d’equips de munyida mecànics, de filtratge de refrigeració i de conservació de la llet” ha de constar “Disposar d’equips de munyida mecànics, de filtratge, de refrigeració i de conservació de la llet.

b2) Disposar d’instal·lacions de condicions higièniques adequades per al filtratge, refrigeració i conservació de la llet, que disposi d’aigua potable, ben ventilat i protegit d’insectes, rosegadors i altres animals indesitjables.

b3) L’aigua per a la neteja dels equips que poden estar en contacte amb la llet ha de procedir de la xarxa municipal o ha d’estar sotmesa a cloració o tractament equivalent.

b4) els equips de munyida i els llocs on s’emmagatzema, es manipula o es refreda la llet han d’estar construïts amb material adequat i que sigui de fàcil neteja i desinfecció, i així mateix s’han de mantenir en bon estat i s’han de revisar periòdicament.

b5) Els llocs on s’emmagatzema la llet han d’estar protegits contra feristeles, clarament separats dels locals d’estabulació dels animals i han de disposar d’un equip de refrigeració adequat per complir les exigències de temperatura establertes a la normativa vigent.

b6) Els materials en contacte amb la llet han de mantenir-se en bon estat de conservació sense corrosions ni oxidacions.

b7) Els equips de munyida i els locals en els quals la llet s’emmagatzema, es manipula o es refreda, han d’estar situats i construïts de manera que es limita el risc de contaminació de la llet.

D. CONDICIONS D’UBICACIÓ

a) Les explotacions bovines, ovines i cabrunes que sol·licitin autorització o si s'escau hagin de comunicar la seva activitat, amb posterioritat a l’entrada en vigor d’aquest Decret, han de respectar la distàncies mínimes que figuren a la taula següent, respecte a altres explotacions bovines, ovines i cabrunes, així com a establiments epidemiològicament relacionats ja existents.

|  |  |  |
| --- | --- | --- |
|  | **Engreix** | **Reproducció, Reposició, quarantenes,**  **Centres de concentració d’animals i llocs de control** |
| **Engreix** | **100 m** | **300 m** |
| **Reproducció, reposició, quarantenes, centres de concentració d’animals i llocs de control** | **300 m** | |
| **Les instal•lacions SANDACH de categoria 2 de subproductes animals que no tractin cadàvers, els abocadors, escorxadors de remugants, les instal•lacions d’emmagatzematge i/o tractament de dejeccions fora d’explotacions ramaderes i qualsevol altre establiment que suposi un risc higiènic-sanitari** | **300 m** | |
| **Plantes SANDACH de categoria 1 i 2 que tractin cadàvers** | **500 m** | |
| **Canyets on es dipositin cadàvers d’animals d’aquesta espècie per a l’alimentació d’aus necròfagues** | **2000 m** | |

b) Les condicions d’ubicació s’apliquen entre les explotacions, d’aquestes a altres establiments epidemiològicament relacionats i també en sentit contrari.

c) Les condicions d’ubicació no s’apliquen entre les explotacions d’autoconsum i la resta d’explotacions o altres instal·lacions que suposin un risc higiènic-sanitari ni en sentit contrari. Les explotacions que així s’instal·lin amb posterioritat a l’entrada en vigor d’aquest Decret no podran modificar la seva condició d’autoconsum si no compleixen les distàncies mínimes establertes.

d) Les explotacions existents que no compleixen les distàncies establertes al punt a) podran realitzar canvis entre les espècies previstes en aquest annex, sempre que no redueixin la distància existent. També és d’aplicació en el cas que es realitzi un canvi de sistema productiu.

e) L’excepcionalitat contemplada a l’article 5.8 d’aquest Decret es podrà autoritzar als següents establiments:

1. Escorxadors que tinguin la consideració de petita capacitat.
2. Establiments i instal·lacions, en que no hi hagi la presència d’animals, a excepció de les plantes SANDACH.
3. Explotacions ramaderes d’altres espècies diferents de remugants.

E. CONDICIONS D’INFRAESTRUCTURA

a) Per a les explotacions de reproducció i reposició, l’àrea delimitada i aïllada de l’exterior a que fa referència l’article 6.10 d’aquest decret ha de consistir en una tanca perimetral que ha de complir amb els requeriments establerts a l’apartat b de l’esmentat article.

Les explotacions de reproducció i reposició existents a la data d’entrada del present Decret disposen del termini establert a l’apartat 7 de la disposició transitòria tercera d’aquest decret per complir els requeriments establerts en aquest apartat.

b) Disposar d’un sistema que asseguri la correcta aplicació del producte desinfectant a les rodes dels vehicles als accessos de l’explotació, segons l’article 6.13.

c) Disposar de sistemes per reduir o controlar la presència d’animals possibles vectors de transmissió de malalties a les instal·lacions.

Les condicions establertes en aquest punt E no s’aplicarà a les explotacions extensives ni a les d’autoconsum. Per a les explotacions de petita capacitat no s’aplica el punt E.a.

**ANNEX 6**

**ORDENACIÓ DE LES EXPLOTACIONS CUNÍCOLES**

A. DEFINICIONS

a) Conilla: femelles reproductores de més de 4 mesos.

b) Sementals: conills reproductors de més de 4 mesos.

c) Llodrigons: animals de menys d’1 mes d’edat.

d) Reposició: animals de 2 a 4 mesos destinats a la reproducció.

e) Engreix: animals de més d'1 mes de vida destinats a l’engreix.

f) Explotació cunícola: explotació tal com es defineix a l’article 3.b en la qual es mantenen animals de la família Leporidae.

g) Explotació cunícola d’autoconsum: aquella explotació on es crien animals de l’espècie cunícola amb destinació exclusiva al consum familiar amb una capacitat màxima de 5 femelles en gàbia (gàbia de femella) o el corresponent a 0,27 URM.

h) Explotació cunícola de petita capacitat: aquella explotació cunícola amb una capacitat inferior o igual a 1,62 URM (30 conilles en gàbia).

B. CLASSIFICACIÓ ZOOTÈCNICA DE LES EXPLOTACIONS

Per la seva orientació productiva les explotacions cunícoles es classifiquen com a:

a) Explotacions cunícoles de selecció: aquelles explotacions que es dediquen a la millora d’animals de raça pura o de línies híbrides amb la finalitat d’obtenir animals destinats a la reproducció, d’acord amb els corresponents programes de millora.

b) Explotacions cunícoles de multiplicació: aquelles explotacions dedicades a la multiplicació d’animals de raça pura o de línies híbrides procedents d’explotacions de selecció, la finalitat de les quals és l’obtenció d’animals reproductors destinats a explotacions de producció, obtinguts mitjançant l’aplicació dels corresponents programes zootècnics.

c) Explotacions cunícoles de producció: aquelles la finalitat de les quals és l’obtenció de carn, pell, pèl, animals de companyia, animals per al subministrament d’espècies cinegètiques. Aquestes explotacions poden generar els seus propis animals reproductors per a reposició. Es poden diferenciar les següents explotacions de producció:

1) Explotacions cunícoles de producció de carn: les dedicades a la producció, engreix, o la producció i engreix de llodrigons destinats al sacrifici per a la producció de carn.

2) Explotacions cunícoles de producció de pell: les dedicades a la producció d’animals per a l’aprofitament de pell amb finalitats comercials.

3) Explotacions cunícoles de producció de pèl: les dedicades a la producció d’animals per a l’aprofitament del pèl amb finalitats comercials.

4) Explotacions cunícoles de producció d’animals de companyia: les dedicades a la cria d’animals destinats a ser comercialitzats com a animals de companyia.

d) Explotacions cunícoles de cria d’animals per al subministrament d’espècies cinegètiques: les dedicades a la cria d’animals amb destinació a l'alliberament o repoblació.

B.4 Centre de recollida de semen de conill: explotació destinada a la recollida, el processament, l’emmagatzematge i el transport de semen de conil per a la comercialització, o per al transport a un centre de processament extern previ a la comercialització, per a l’aplicació en la inseminació artificial, i han de complir els requeriments definits a l’annex 9.

Als efectes del registre cada explotació de producció o reproducció tindrà una única orientació zootècnica. No obstant això, una explotació podrà tenir més d’una orientació zootècnica mantenint un únic número d'inscripció en el Registre.

C. CONDICIONS BÀSIQUES DE FUNCIONAMENT

Les explotacions cunícoles, a més del compliment dels requisits mínims establerts en aquest Decret hauran de complir el següent:

a) Les gàbies o altres dispositius en els quals es transportin els animals seran de material de fàcil neteja i desinfecció i després de la seva utilització es rentaran i desinfectaran abans de tornar a utilitzar-se, o bé aquestes gàbies seran d’un sol ús.

b) La quarantena dels animals procedents d’altres explotacions podrà realitzar-se a les instal·lacions destinades a l’aïllament sanitari sempre que estiguin buides i prèvia desinfecció.

D. CONDICIONS D’UBICACIÓ

a) Les explotacions cunícoles que sol•licitin autorització o si s'escau hagin de comunicar la seva activitat, amb posterioritat a l’entrada en vigor d’aquest Decret, respectaran una distància a altres explotacions cunícoles així com a altres establiments epidemiològicament relacionats ja existents.

|  |  |
| --- | --- |
|  | **Explotacions cunícoles** |
| **Explotacions cunícoles** | 500 m |
| **Escorxadors, instal•lacions SANDACH, instal•lacions d’emmagatzematge i/o tractament de dejeccions fora d’explotacions ramaderes, abocadors i altres establiments que representin un risc higiènic-sanitari** | 500 m |
| **Canyets on es dipositin cadàvers d’animals d’aquesta espècie per a l’alimentació d’aus necròfagues** | 2000 m |

1. L’excepcionalitat contemplada a l’article 5.8 d’aquest Decret es podrà autoritzar als següents establiments:
2. Escorxadors que tinguin la consideració de petita capacitat.
3. Establiments i instal·lacions, en que no hi hagi la presència d’animals, a excepció de plantes SANDACH.
4. Explotacions ramaderes d’altres espècies diferents de l’espècie cunícola.

E. CONDICIONS D’INFRAESTRUCTURA

a) L’àrea delimitada i aïllada de l’exterior a que fa referència l’article 6.10 d’aquest decret ha de consistir en una tanca perimetral que ha de complir amb els requeriments establerts a l’apartat b de l’esmentat article.

b) Disposar d’un sistema que asseguri la correcta aplicació del producte desinfectant a les rodes dels vehicles als accessos de l’explotació, segons l’article 6.13.

c) Disposar pediluvis o qualsevol altre sistema equivalent eficaç per a la neteja i desinfecció del calçat a l’entrada de cada nau.

d) Disposar de sistemes per reduir o controlar l’entrada d’ocells i altres possibles vectors de transmissió de malalties a les instal·lacions.

e) Les noves explotacions han d’estar dissenyades perquè els vehicles de visitants i persones aliens a l’activitat de l’explotació que puguin ser una font de contagi romanguin fora del recinte de l’explotació.

f) Les noves explotacions han de dissenyar-se per evitar l’entrada al recinte de vehicles, d’abastiment de pinsos, càrrega i descàrrega dels animals, retirada de dejeccions, i retirada de cadàvers; aquestes operacions s'han de realitzar des de fora de l’explotació.

g) Les explotacions de selecció i multiplicació han de disposar de dutxes en els vestuaris.

Les condicions establertes en aquest punt E no s’aplicaran a les explotacions extensives, ni a les d’autoconsum. Per a les explotacions de petita capacitat són d’aplicació els punts E.b, E.d i E.e, Les explotacions de petita capacitat existents a la data d’entrada del present Decret disposen del termini establert a l’apartat 8 de la disposició transitòria tercera d’aquest decret per complir els requeriments establerts a l’apartat E.d.

**ANNEX 7**

**ORDENACIÓ DE LES EXPLOTACIONS EQUINES**

A. DEFINICIONS

a) Eugues: femelles reproductores de més de 36 mesos.

b) Sementals: mascles reproductors de més de 36 mesos.

c) Cria: animals de menys de 6 mesos.

d) Reposició: animals de 6 mesos fins a 36 mesos.

e) Engreix: animals de més de 6 mesos destinats a l’engreix.

f) Altres equins: animals de més de 6 mesos no reproductors.

g) Explotació equina: explotació tal com es defineix a l’article 3.b en la qual es mantenen animals de l’espècie equina.

h) Explotació equina de petita capacitat: aquella explotació que allotja èquids fins a un màxim de de 6 URM, o de 10 URM en cas que es tracti d’animals de producció i reproducció.

B. CLASSIFICACIÓ DE LES EXPLOTACIONS EQUINES

**B.1 Per la seva orientació productiva les explotacions de producció-reproducció es classifiquen de la manera següent:**

1. Explotacions de reproducció per a la producció de carn: les explotacions que mantenen i crien femelles de raça càrnia d’èquids, i si escau de mascles, per a la seva reproducció amb l’objectiu d’obtenir nous reproductors o animals per a carn o treball, amb finalitat lucrativa de les seves produccions o sense.

2. Explotacions de reproducció per a sella: aquelles que mantenen i crien femelles de raça de sella per a la seva reproducció.

3. Explotacions de reproducció mixta: aquelles que mantenen i crien animals femelles de raça càrnia i de raça de sella per a la seva reproducció.

4. Explotacions d’engreix: aquelles dedicades a l’engreix procedents d’explotacions equines de reproducció i explotacions d’engreix, ja sigui directament o passant per les instal·lacions d’un operador comercial, la destinació de les quals és el sacrifici a l'escorxador.

5. Explotacions de reproducció per a la producció de llet: són explotacions que es dediquen primordialment a la producció de llet o productes lactis i que comercialitzen la major part d’aquesta llet.

Als efectes del registre l’explotació de producció i reproducció tindrà una única orientació zootècnica.

B.2. Explotacions per a l’ensinistrament i la pràctica eqüestre: instal·lacions en què es mantenen animals amb caràcter permanent o no, amb finalitats d’oci de formació o d’esbarjo.

B.3. Explotacions d’èquids no comercials: aquella dedicada al manteniment d’èquids per un particular sense finalitat comercial i amb una capacitat no superior a 5 URM.

B.4 Centre de recollida de semen equí: explotació destinada a la recollida, el processament, l’emmagatzematge i el transport de semen equí per a la comercialització, o per al transport a un centre de processament extern previ a la comercialització, per a l’aplicació en la inseminació artificial, i han de complir els requeriments definits a l’annex 9.

C. CONDICIONS D’UBICACIÓ

a) Les explotacions equines que sol•licitin autorització, o si s'escau hagin de comunicar la seva activitat, amb posterioritat a l’entrada en vigor d’aquest Decret, respectaran una distància a altres explotacions equines així com a altres establiments epidemiològicament relacionats ja existents.

|  |  |
| --- | --- |
|  | **Explotacions equines** |
| **Explotacions equines** | 100 m |
| **Quarantenes, centres de concentració i llocs de control d’èquids** | 200 m |
| **Escorxadors, instal•lacions SANDACH, instal•lacions de gestió de dejeccions fora d’explotacions ramaderes, abocadors i altres establiments que representin un risc higiènic-sanitari** | 200 m |
| **Canyets on es dipositin cadàvers d’animals d’aquesta espècie per a l’alimentació d’aus necròfagues** | 2000 m |

b) No s’aplicaran les condicions d’ubicació establertes a les explotacions de petita capacitat, a les extensives ni a aquelles ubicacions en què es trobin èquids en estat silvestre o semisilvestre. Tampocs’aplicaran les condicions d’ubicació d’aquestes instal·lacions a la resta d’explotacions o instal·lacions quesuposin un risc higiènic-sanitari, ni en sentit contrari. Les explotacions que així s’instal·lin amb posterioritat al’entrada en vigor d’aquest Decret no podran modificar la condició de petita capacitat si no compleixen amb les condicions d’ubicació

c) Les explotacions existents que no compleixen les distàncies establertes al punt a) podran realitzar canvis de sistema productiu, sempre que no redueixin la distància existent.

d) L’excepcionalitat contemplada a l’article 5.8 d’aquest Decret es podrà autoritzar als següents establiments:

1. Escorxadors que tinguin la consideració de petita capacitat.
2. Establiments i instal·lacions, en que no hi hagi la presència d’animals, a excepció de les plantes SANDACH.
3. Explotacions ramaderes d’altres espècies diferents d’èquids.

D) CONDICIONS D’INFRAESTRUCTURA

a) Disposar de sistemes per reduir o controlar l’entrada d’animals possibles vectors de transmissió de malalties a l’explotació que garanteixin el compliment del que estableix l’article 6.10 d’aquest Decret.

b) Disposar d’un sistema que asseguri la correcta aplicació del producte desinfectant a les rodes dels vehicles als accessos de l’explotació, segons l’article 6.13.

Les condicions establertes en aquest punt D no s’aplicarà a les explotacions extensives.

E) MOVIMENTS

a) Les explotacions d’èquids han de comunicar els moviments realitzats entre les diferents explotacions d’acord amb l’establert a l’article 13 d’aquest mateix Decret.

**ANNEX 8**

**ORDENACIÓ DE LES EXPLOTACIONS APÍCOLES**

A. DEFINICIONS

a) Eixam: colònia d’abelles productores de mel.

b) Bresca: estructura formada per cel·les de cera que comparteixen parets, construïda per les abelles productores de mel per contenir les seves larves i acumular mel i pol·len dins de l’arna.

c) Arna: també anomenat rusc, conjunt format per un eixam, recipient que el conté i els elements propis necessaris per a la supervivència de l’eixam. Es poden diferenciar dos tipus d’arnes:

a. Fixa: és aquella arna que té les bresques fixes sense que es puguin separar del recipient.

b. Mòbil: aquella arna les bresques de la qual poden ser separades del recipient per a la recol·lecció de mel, per a la neteja, etc. Es poden dividir en verticals i horitzontals en funció del creixement de la colònia.

d) Assentament apícola: lloc on s’instal·la un abellar per a l’aprofitament de la flora o per passar l’hivern.

e) Abellar: conjunt d’arnes, que pertanyen a un o diversos titulars i que estan en un mateix assentament.

f) Abellar abandonat: abellar amb més del 50 per 100 de les arnes mortes.

g) Arna morta: arna on s’evidencia la falta d’activitat biològica dels seus elements vius (insectes adults i cries).

h) Explotació apícola: conjunt de totes les arnes repartides en un o diversos assentaments d’un mateix titular amb independència de la seva finalitat o emplaçament. Pot ser:

a. Professional: aquella que té 150 arnes o més.

b. No professional: la que té menys de 150 arnes.

c. D’autoconsum: aquella explotació dedicada a l’obtenció de productes apícoles amb destinació exclusiva al consum familiar i que no supera les 15 arnes.

i) Explotació apícola estant: aquella en la qual les arnes estan tot l’any en un mateix assentament. Una explotació estant podrà tenir diferents assentaments, associats a un mateix codi identificatiu del Registre d’explotacions, sempre i quan les arnes que es troben en aquestes localitzacions es mantinguin de forma permanent entre aquests assentaments.

j) Explotació apícola transhumant: aquella en què les arnes, associades a un únic codi d’identificació del Registre d’explotacions, són desplaçades a un altre o a altres assentaments al llarg de l’any.

B. CLASSIFICACIÓ ZOOTÈCNICA DE LES EXPLOTACIONS APÍCOLES

Per la seva orientació productiva les explotacions apícoles es classifiquen de la manera següent:

1. Explotacions de producció: són les dedicades a la producció de mel i altres productes apícoles.

2. De selecció i cria: són les dedicades principalment a la cria i la selecció de les abelles.

3. De pol·linització: són les dedicades principalment a la pol·linització de cultius agrícoles.

4. Mixtes: són aquelles que alternen amb importància similar més d’una de les activitats de les classificades anteriorment.

5. Altres: aquelles que no s’ajusten a cap de les classificacions anteriors.

C. CONDICIONS D’UBICACIÓ

Les explotacions apícoles que sol·licitin autorització o, si s'escau hagin de comunicar la seva activitat, amb posterioritat a l’entrada en vigor d’aquest Decret, han de respectar la distància establerta a la taula següent:

|  |  |  |  |
| --- | --- | --- | --- |
|  | **Explotacions i/o assentaments apícoles** | | |
| **Explotacions i/o Assentaments apícoles** | **100 m** | | |
| **Explotacions ramaderes de qualsevol altra espècie, habitatges rurals habitats** | 100 m | | Poden reduir-se fins a un màxim del 75%, sempre que les arnes disposin d’una tanca d'almenys dos metres d’alçada a la banda situada cap a la carretera, camí, o establiment. La tanca pot ser de qualsevol material que obligui les abelles a iniciar el vol per sobre dels dos metres d’alçada. |
| **Establiments col·lectius,**  **nuclis de població** | 400 m | |
| **Carreteres nacionals** | 200 m | Es pot reduir fins a un màxim del 50% en cas que les arnes estiguin en pendent i a una alçada o desnivell superior a dos metres amb l’horitzontal de la carretera\* |
| **Carreteres comarcals** | 50 m |
| **Camins veïnals** | 25 m |
| **Pistes forestals** | Les arnes s’han d’instal·lar a les vores sense obstruir el pas | | |

\*Aquesta reducció no serà acumulable amb la prevista en cas d’instal·lació de tanca d’almenys 2 m d’alçada

D. IDENTIFICACIÓ DE LES ARNES

1. Els titulars de les explotacions apícoles han d’identificar cada arna, en un lloc visible i de forma llegible, amb una marca indeleble, on consti el codi de registre d’explotacions assignat a l’explotació a la qual pertany.

2. S’ha d’advertir, en un lloc visible i proper a l’abellar (a menys de 15 metres), de la presència d’abelles. Aquest advertiment no és obligatori si la finca està tancada i les arnes se situen a una distància mínima de 25 metres de la tanca.

E. CONTROL SANITARI

En el cas que s’adverteixi una alteració patològica que pugui posar en perill l’explotació, el seu titular ho ha de comunicar urgentment a l’autoritat competent.

F. TRANSHUMÀNCIA

1. Quan es practiqui la transhumància pel territori de Catalunya les arnes han d’anar acompanyades del Llibre de registre de l’explotació.

2. Durant el transport les arnes han d’anar amb la piquera tancada; en cas que vagin amb la piquera oberta, s’han de cobrir amb una malla o qualsevol altre sistema de manera que s’impedeixi la sortida de les abelles.

3. Les explotacions apícoles transhumants han de comunicar els moviments realitzats entre els diferents assentaments, d’acord amb l’establert a l’article 13 d’aquest mateix Decret.

**ANNEX 9**

**REQUISITS ESPECÍFICS PER ALS CENTRES DE RECOLLIDA, EMMAGATZEMATGE I/O DISTRIBUCIÓ DE MATERIAL GENÈTIC**

A) DEFINICIONS

a) Material genètic: els oòcits, òvuls, esperma i embrions.

b) Centres de recollida de material genètic: instal·lacions autoritzades on es mantenen animals dels quals s’obté el material genètic. Aquests centres també poden realitzar el tractament, emmagatzematge o la distribució de material genètic.

c) Establiment de transformació de productes reproductius: establiment de productes reproductius autoritzat per l'autoritat competent per a la transformació, inclòs el sexatge de l'esperma quan sigui procedent, i l'emmagatzematge d'esperma, ovòcits o embrions d'una o més espècies, o qualsevol combinació de diferents tipus de productes reproductius o espècies.

d) Centre d’emmagatzematge: instal·lacions en les quals es realitza el tractament i/o l’emmagatzematge del material genètic procedent de centres de recollida o d’emmagatzematge autoritzats. Aquests centres també poden realitzar la distribució de material genètic.

e) Equip de recollida d’oòcits, òvuls i embrions: grup de tècnics autoritzats i els seus equipaments mòbils adaptats per la recollida d’ovaris, oòcits, òvuls i/o embrions a escorxadors o a explotacions ramaderes. Aquests equips també poden realitzar el tractament, emmagatzematge o la distribució de material genètic.

f) Distribuïdor de material genètic: operador autoritzat que comercialitza material genètic procedent de centres o equips de recollia de material genètic o de centres d’emmagatzematge autoritzats amb destinació exclusiva als usuaris finals, entenent com a usuaris finals els ramaders que inseminen a la seva pròpia explotació, cooperatives de ramaders i veterinaris inseminadors. Els distribuïdors poden disposar d’un magatzem per al material genètic que comercialitzen.

g) Comercialització de material genètic: la posada a disposició d’un tercer de material genètic, a títol onerós o gratuït.

B) CONDICIONS HIGIÈNIQUES I SANITÀRIES

a) Els centres que allotgin animals han de complir les condicions específiques establertes per a cada espècie en l’annex corresponent.

b) Els animals dels quals s’obté el material genètic han d’estar en bon estat sanitari i no presentar signes clínics de malaltia.

c) Els centres de recollida de material genètic han de disposar d’un Pla sanitari aprovat pel DACC.

d) Les activitats de recollida, tractament i emmagatzematge s’han de realitzar amb les més estrictes condicions d’higiene.

e) En cas de centres de recollida només poden allotjar animals d’una mateixa espècie.

f) Tots els estris utilitzats en la recollida, el tractament, l'emmagatzematge i transport que entrin en contacte amb el material genètic o l'animal donant han de ser de fàcil neteja i desinfecció i han de ser netejats i desinfectats o esterilitzats abans del seu ús.

g) El tractament i la conservació del material genètic ha de ser adequada al tipus de material obtingut.

 C) REQUISITS D’INFRAESTRUCTURA

a) Els centres que allotgin animals han de complir les condicions específiques establertes per a cada espècie en l’annex corresponent.

b) Disposar d’instal·lacions adequades per realitzar exclusivament l’aïllament i quarantena dels animals de nova entrada a l’explotació, sense perjudici que es podrà eximir d’aquesta obligació si realitzen la quarantena en una altra instal·lació externa degudament autoritzada per l’autoritat competent en matèria de ramaderia. Les instal·lacions de quarantena dels animals no tenen comunicació directa amb la resta d’instal·lacions d’allotjament, recollida, tractament i emmagatzematge. El període mínim en que els animals romanen a les instal·lacions és el que estableixi la normativa vigent, i en cas de porcí és com a mínim de 30 dies.

c) Disposar d’instal·lacions per a la recollida, amb un instal·lació pròpia per a la neteja i desinfecció o esterilització dels equips. En cas de les espècies ovina, caprina i equina aquestes instal·lacions poden estar a l’aire lliure, sempre que estiguin protegides de les inclemències del temps i amb terra antilliscant que protegeixi de les lesions greus en cas de caiguda.

d) Els centres que allotgin èquids han de disposar d’una zona d’exercici separada de la zona de recollida i de les sales de transformació i emmagatzematge.

e) Disposar d’un local per al tractament del material genètic.

f) Disposar d’instal·lacions per a l’emmagatzematge del material genètic, construït de manera que protegeixi els productes i la instal·lació de les inclemències del temps i dels efectes ambientals adversos.

g) Les instal·lacions d’allotjament dels animals han d’estar materialment separades dels locals destinats al tractament del material genètic i aquestes dues, separades de les instal·lacions destinades a l’emmagatzematge.

h) El centre ha d’estar construït de manera que s’impedeixi qualsevol contacte amb animals que es trobin a l’exterior. En el cas que les instal·lacions estiguin situades en diferents ubicacions, la nau on estiguin allotjats els animals estarà tancada.

i) Els centres i els equips de recollida, tractament i emmagatzematge d’embrions disposaran d’instal·lacions fixes o mòbils, si s'escau, que han de contenir com a mínim de microscopi i equip criogènic que permetin efectuar l’examen, el tractament i embalatge dels embrions.

j) Els equips de recollida d’oòcits, òvuls i embrions han de constar de dues seccions independents: una àrea neta destinada a l’examen i manipulació dels oòcits, òvuls o embrions i una àrea destinada a allotjar els equips i materials que entrin en contacte amb els animals donants. A més, els equips mòbils han de disposar i utilitzar equips d’un sol ús, o bé estar sempre en contacte amb un laboratori d’emplaçament permanent per netejar-los i esterilitzar-los.

k) Les instal·lacions que produeixin i tractin embrions obtinguts de la fertilització o cultiu *in vitro*, a més, han de complir els requisits següents:

Disposar d’un laboratori de transformació amb un emplaçament permanent que ha de comptar amb equips i instal·lacions adequades. Com a mínim ha de constar d’una habitació separada per recuperar oòcits dels ovaris, habitacions o zones separades per a la transformació d’oòcits i embrions i de zones per a l’emmagatzematge dels embrions.

Disposar d’instal·lacions de flux laminar sota el qual s’ha de tractar el material genètic.

l) A mes de les condicions establertes en aquest apartat, els centres que allotgin animals han de complir les condicions específiques establertes, per a cada espècie, en l’annex corresponent.

 D) IDENTIFICACIÓ DEL MATERIAL GENÈTIC

Cada dosi comercialitzada o posada en circulació s’identifica amb una marca visible que com a mínim ha de permetre informar de les dades d’acord amb l’establert a la normativa vigent en matèria de material reproductiu.

E) NÚMERO D’INSCRIPCIÓ EN EL REGISTRE D’EXPLOTACIONS RAMADERES DE L’ACTIVITAT DELS CENTRES O EQUIPS.

Els centres i els equips autoritzats per a la recollida, tractament, emmagatzematge, distribució de material genètic, han de disposar d’un codi d’identificació d’acord amb l’establert a la normativa vigent en matèria de material reproductiu.

F) CONDICIONS D’UBICACIÓ DELS CENTRES DE RECOLLIDA DE MATERIAL GENÈTIC

Les explotacions regulades en aquest annex han de respectar les distàncies establertes als diferents annexos en funció de l’espècie.

**ANNEX 10**

**EXPLOTACIONS DE TIPUS ESPECIAL**

1.CLASSIFICACIÓ DE LES EXPLOTACIONS

A) **Centres de concentració d’animals:**

**1. Operadors comercials amb instal·lacions**: s’entén com a operador comercial tota persona física o jurídica que es dedica, directament o indirectament, a la compravenda d’animals, i que desprès d’adquirir els animals, en el termini màxim que s’estableixi a la normativa corresponent en funció de l’espècie amb la qual comercialitza, els ven o trasllada des de les primeres instal•lacions a altres sobre les quals no hi tingui cap títol de domini.

1. **Centre de concentració**: les instal•lacions en les que es reuneixen animals que procedeixen de diferents explotacions per formar lots d’animals destinats a la comercialització, amb un termini de manteniment a les instal•lacions màxim de 6 dies.
2. **Centres d’agrupament de reproductors porcins de rebuig**: les instal•lacions en les que es reuneixen animals reproductors porcins per a rebuig de diferents explotacions d’origen amb destinació a sacrifici, amb un termini de manteniment a les instal•lacions màxim de 48 h.
3. **Centres de tipificació:** aquelles instal•lacions on s’allotgen animals de diverses explotacions amb la finalitat de fer lots homogenis de partides destinades al sacrifici.
4. **Certàmens ramaders:** instal·lacions en les que es reuneixen animals per a la seva exposició i transacció comercial, la seva exhibició o mostra o la seva valoració,
5. **Centres de testatge:** aquells en que es valoren, seleccionen i exploten reproductors de races pures sobre una base d’un esquema de reproducció aprovat oficialment (incloses les parades de sementals equines).

B) **Centres de quarantena:** Instal·lacions en la que es mantenen en observació i control sanitari els animals abans del seu trasllat a la seva destinació definitiva. La Direcció general responsable en matèria d’Agricultura i Ramaderia determinarà la compatibilitat d’aquests centres amb altres activitats i espècies.

c) **Llocs de control**: instal•lació en la que s’interromp el trajecte d’un viatge per a que els animals puguin descansar, alimentar-se o beure. A aquestes instal•lacions s’apliquen els requisits establerts en aquest Decret en funció de l’espècie que allotgin. Aquestes instal•lacions, a més han de complir els requisits establerts per la normativa europea específica vigent.

D) **Pastures**: explotacions que alberguen animals de forma no permanent per a l’aprofitament mitjançant pasturatge de les produccions vegetals naturals o sembrades del terreny.

E) **Botigues de venda d’aus de corral i conills:** instal·lacions (agrobotigues, magatzems de venda) on hi ha la presència de gallines, pollastres, guatlles, galls dindi, perdius i conills destinats exclusivament al consum propi del comprador.

F) **Centres d’ensenyament:** establiment que té com a finalitat principal l’educativa, terapèutica, lúdica o qualsevol altra activitat anàloga principal (excepte l’activitat de producció i reproducció) on puguin intervenir persones, i que allotja animals contemplats a l’annex 1 d’aquest Decret, amb o sense la presència d’altres espècies animals no contemplades a l’esmentat annex, destinats a nens i joves, de tasques agrícoles i ramaderes tradicionals, amb l’objectiu de transmetre el coneixement i respecte del medi rural i natural. També tenen aquesta consideració les granges escola i els centres anàlegs destinats a teràpia de col·lectius especials.

2. CONDICIONS

A. CONDICIONS A COMPLIR PELS OPERADORS COMERCIALS AMB INSTAL·LACIONS D’ALLOTJAMENT D’ANIMALS, LLOCS DE CONTROL I ELS CENTRES DE CONCENTRACIÓ

2.1) Condicions bàsiques de funcionament:

a. Els centres de concentració i llocs de controls han de disposar d’un veterinari habilitat per la direcció general competent en ramaderia.

b. Els animals únicament poden romandre a les instal·lacions el termini màxim establert per la normativa vigent en funció de l’espècie.

c. Quan les instal·lacions de concentració d’animals estiguin desenvolupant l’activitat de centres de concentració no poden realitzar a la vegada l’activitat de lloc de control.

d. Informar els veterinaris oficials del departament competent en matèria de ramaderia de l’entrada dels diferents lots dels animals.

2.2) Condicions d’ubicació:

Les explotacions regulades en aquest annex a excepció de les pastures i els certàmens ramaders no permanents han de respectar les distàncies establertes als diferents annexos en funció de l’espècie.

2.3) Condicions d’infraestructura:

a. L’àrea delimitada i aïllada de l’exterior a que fa referència l’article 6.10 d’aquest decret ha de consistir en una tanca perimetral que ha de complir amb els requeriments establerts a l’apartat b de l’esmentat article.

b. Els centres de concentració i llocs de controls han de comptar amb dos accessos diferenciats, un per a l’entrada d’animals i un altre per a la sortida.

c. Disposar de locals per als serveis veterinaris dotats de mitjans suficients per al desenvolupament correcte de les seves funcions.

d. Complir la resta de condicions establertes als diferents annexos en funció de l’espècie.

e. Els centres de concentració i els llocs de control han de disposar d’instal•lacions autoritzades per a la neteja i desinfecció dels vehicles.

C) Els centres de quarantena hauran de complir els requeriments establerts a 2.2, 2.3.a i 2.3.d així com la resta de requisits especificats en els diferents annexos en funció de l’espècie.

B. CONDICIONS A COMPLIR PER LES BOTIGUES D’ANIMALS I ELS CENTRES D’ENSENYAMENT

B.1 BOTIGUES D’ANIMAL: hauran de complir les condicions següents:

a. Les condicions d’ubicació establertes a l’article 5.1

b. Disposar i aplicar un pla higiènic-sanitari que ha de preveure, com a mínim, el que preveu l’article 10.14 d’aquest decret pel que es refereix a les actuacions davant de qualsevol malaltia infecciosa, parasitària o micòtica, les actuacions de neteja i desinfecció de les instal·lacions, i les mesures per garantir el benestar animal.

c. Les condicions de traçabilitat establertes a l’article 13 d’aquest decret, i les condicions conservar durant un període mínim de tres anys la documentació que justifiqui l’activitat de l’explotació establertes a l’article 15.h d’aquest decret.

B.2 CENTRES D’ENSENYAMENT: hauran de complir les condicions establertes als diferents annexos d’aquest decret en funció de l’espècie.

**ANNEX 11**

**INFORMACIÓ MÍNIMA DELS REGISTRES D’EXPLOTACIÓ**

La informació mínima que ha de constar en els registres de l’explotació establerts a l’article 16 és la següent:

a) Número de registre de l’explotació.

b) Nom i adreça de l’explotació.

c) Dades de la persona titular.

d) Tipus d’explotació i classificació zootècnica.

e) Capacitat i cens.

f) Identificació dels animals (en cas d’animals identificats individualment).

g) Moviments i incidències relatives als animals.

h) Tractaments i medicaments utilitzats en els animals i les dates de la seva administració.

i) Dades relatives a la utilització de material genètic.

j) Productes utilitzats per a la neteja, desinfecció desinsectació o desratització.

k) Origen i quantitat de les entrades de pinso i destinació d'aquest.

l) Aparició de malalties que puguin afectar la seguretat dels productes. I les malalties que afecten els animals.

m) Inspeccions i controls.

n) Identificació dels proveïdors.

o) Destinació dels productes.

p) Identificació dels mitjans de transport que entren o surten de l’explotació.

q) Resultats de les anàlisis de malalties amb incidència en la sanitat animal i en la salut pública.

r) Actuacions veterinàries.

s) Entrada de vehicles i persones alienes a l’explotació (veterinaris, tractants, ramaders, etc.).

t) Altres que es puguin establir a la normativa vigent, en funció de l’espècie o l’activitat.